Početna » Scena » Page 521\nBeneficirani staž za TV manijake\nKo rano rani dve sreće grabi, poslovica kao da je osmišljena za Dragana Ilića koji svakog jutra ustaje čak u pet časova da bi zajedno sa Goricom Nešović budio Srbiju u „Dizanju“ na radiju B92, emisiji koja već godinama slovi za najslušaniju.\nPiše: Vlada Živanović 2. 10. 2009.\nNajbolji album Rolingstonsa u proširenom izdanju\nABKCO muzička kompanija poseduje prava na „Get Yer Ya-Ya’s Out“, po mnogima najbolji album Rolingstonsa ali i jedan od najboljih živih albuma bilo koje grupe na svetu. Reč je o snimcima sa dva koncerta u njujorškom Medisonu iz novembra 1969. godine, kada su nastupali i Džimi Hendriks, Dženis Džoplin i Čak Beri.\nPiše: V. T. 2. 10. 2009.\nVaspitani smo da dižemo glas\nZvuk pobune ponovo je aktuelan na trećem solo albumu repera Boška Ćirkovića Škabe, člana Beogradskog sindikata. „Deset dina glasa na matrici“, uz koji je ujedno objavljena i knjiga u kojoj su sabrane pesme poznatog hip-hopera, album je koji dočarava surovu realnost vremena u kojem živimo i čiji je zvuk nesumnjivo tvrđi od prethodnog izdanja „Remek delo“.\nPiše: V. Živanović 1. 10. 2009.\nU2 više troši nego što zaradi\nSkuplja dara nego mera. U želji da fasciniraju i što bolje zabave svoje fanove članovi benda U2 do sada su na turneji više potrošili nego što su zaradili. Upravo zato je bend prošle nedelje objavio da će turneja „360 stepeni“ biti neplanirano nastavljena i u 2010. godini.\nPiše: V. Ž. 1. 10. 2009.\nDžeksonu posthumno nagrada za životno delo\nJoš jednim dirljivim govorom u znak sećanja najslavnijem članu porodice Džekson, Džermajn Džekson preuzeo je posthumnu nagradu za životno delo koju je njegov brat Majkl dobio na dodeli nagrada MOBO (Glazgov).\nPiše: D. S. 1. 10. 2009.\nTom Jork i nova super grupa\nFrontmen grupe Rejdiohed Tom Jork za potrebe koncertnog izvođenja svojih pesama oformio je novi, „super bend“. On je na blogu Rejdioheda najavio da će sa njim svirati producent Nigel Godrič, bubnjar Džoji Varonker (Beck, R.E.M.), brazilski multiinstrumentalista Mauro Refosko i basista Red hot čili pepersa, Fli. Jork je rekao da setovi neće biti mnogo dugi, jer njegov bend još uvek nema mnogo materijala.\nKeti Peri ponovo MTV voditeljka\nAmerička pevačica Keti Peri biće voditeljka ovogodišnje dodele MTV evropskih muzičkih nagrada koja će se održati 5. novembra u Berlinu.\nLični stav kao cenzura\nZabrane i rezovi idu kao dodatak u vezi s politikom i muzikom koja čak često podseća na muško-ženski odnos i one popularne izreke „ne možeš sa njim (njom), a ne možeš ni bez njega (nje)“. Kontroverzni hrvatski pevač Marko Perković Tompson u grupi je onih koji se hvale lošim „brakom“, pa je zato i njegov koncert u Švajcarskoj zabranjen.\nPiše: K. S. 30. 9. 2009.\nOdlazak Lusi na nebo sa dijamantima\nLusi O’Donel, žena prema čijoj je slici iz detinjstva 1967. godine napisan jedan od najvećih hitova grupe Bitls, „Lucy in the Sky with Diamonds“, preminula je u 46. godini u londonskoj bolnici Sveti Tomas, nakon duge i teške borbe s bolešću vezivnog tkiva. Džon Lenon i Pol Mekartni pesmu su napisali i snimili inspirisano crtežom vodenim bojama, koji je Džonov sin Džulijan doneo iz škole, a koji je prikazivao njegovu drugaricu iz klupe, okruženu zvezdama.\nPiše: D. S. 30. 9. 2009.\nSamo koncerti donose zaradu\nAko ne možeš da ih pobediš pridruži im se. Mnogi svetski muzičari prećutno su odustali od rata protiv piraterije i dozvolili svojim fanovima da slobodno preuzimaju njihove pesme sa interneta, dok glavni, za većinu i jedini, izvor zarade imaju od prodatih ulaznica za koncerte.\nPiše: V. Živanović 29. 9. 2009.\nPetar Grašo se razboleo, koncerti odloženi\nNastupi hrvatskog pevača Petra Graša u Sava centru biće pomereni za kraj oktobra. Koncerti koje je Petar Grašo trebalo da održi u organizaciji Diners cluba odloženi su zbog bolesti pevača. Lekari su Grašu (33) preporučili odmor i terapiju lekovima, pa pevač neće u četvrtak i petak nastupati u Beogradu.\nPiše: D. S. 29. 9. 2009.\nVlatko Stefanovski pre Simpl majnds\nBivši gitarista makedonske grupe Leb i sol, Vlatko Stefanovski sa svojim triom nastupiće kao predgrupa škotskim rokerima Simpl majnds na njihovom koncertu 11. novembra u Beogradskoj areni.\nMuzika za liftove čula se u Ateljeu 212\n„Zoran Panović je zakukao i zapevao u isti mah nad nama i našim vremenom. Ovo je muzika za liftove kojih nema i ne rade, za državu koje nema i ne zna gde je, za narod koji ne zna ko je, za ciljeve kojih nema ili su štetni…\nPiše: DanasOnline 29. 9. 2009.\nEdit u Beogradu\nU Velikoj dvorani Sava centra sinoć je premijerno prikazan dugometražni animirani film „Edit i ja“ Alekse Gajića.\nSrbija i dalje daleko za U2\nPun krug još nije zaokružen za bend U2 koji je najavio da će turneja „360 stepeni“ biti nastavljena i tokom 2010. godine.\nPiše: V. Živanović 28. 9. 2009.\n1 … 520 521 522 … 557


Izvor: Mozzart sport arhiva vesti 05.09.2018 - Naslovi.net\nPartizan baš zelen za ovu Baskoniju\nMozzart sport 05.09.2018\nŠpanska ekipa slavila sa 37 poena razlike u prijateljskom meču. Košarkaši Partizana otvorili su špansku turneju ubedljivim porazom od evroligaša Baskonije sa 91:54 u prijateljskoj utakmici odigranoj u Ljeidi. Španska ekipa dominirala je od prvog… »\nLovernj o Bogdanu, Partizanu i Fenerbahčeu\nNekadašnji kapiten crno-belih rekao da mu je velika želja bila da zaigra za ekipu Željka Obradovića. Žofri Lovernj vratio se u Evropu posle tri i po godine i potpisao za Fenerbahče koji će i ove sezone biti glavni kandidat za osvajanje titule… »\nMbapeu tri utakmice suspenzije\nDisciplinska komisija nije imala milosti prema reprezentativcu Francuske. Napadač Pari Sen Žermena Kilijan Mbape skupo će platiti nedeljno isključenje i duel sa fudbalerom Nima Težijem Savanijeom u nadoknadi vremena. Disciplinska komisija Lige 1… »\n05.09.2018 Mozzart sport, kategorije


Četrnaest godina od požara, Radnički i dalje čeka obnovu\nPre tačno četrnaest godina izgorela je zgrada Radničkog u kojeme je bio smešten Novosadski otvoreni univerzitet, Radio 021, kao i druge firme.\nU ovom požaru više osoba je povređeno, a poginula je radnica TV "Duga" Milica Prostran.\nIako je četrnaest godina prošlo od tog popodneva 6. aprila 2000. godine, zgrada do danas nije obnovljena, a višegodišnji sudski postupak koji je vođen protiv vlasnika TV "Duga" Dušana Morače nije rezultirao nikavom presudom.\nTog popodneva na Radiju 021 je bilo nekoliko naših kolega koji su uspeli da se spuste sa XIII sprata kada je već uveliko počeo da gori skoro ceo XII sprat, a samo srećom, troje zaposlenih na 021 koji nisu uspeli da prođu kroz plamenove i dim spaseno je nekoliko sati kasnije sa vrha zgrade.\nRadio 021 je sutradan nastavio redovan radijski program i tokom godina se potpuno obnovio. Slično je bilo i sa drugim firmama koje su bile smeštene u ovoj zgradi, ali sa druge strane NOU se nikada nije oporavio, a samo zdanje stoji neobnovljeno bez ikavih nagoveštaja da će se tu ikada ponovo vratiti građevinske skele.\nU prvih nekoliko godina nakon požara u obnovu je uloženo dva miliona maraka dobijenih od osiguranja, ali novosadske lokalne vlasti nisu ni u jednom trenutnku pokazale spremnost da do kraja ulože u obnovu, pri čemu se u vreme gradonačelnice Maje Gojković Novi Sad zvanično odrekao osnivačkih prava nad NOU i ustanovu ostavio da se sama snalazi kao podstanar u privremenom prostoru u Radničkoj 20.\nDirektor NOU Mirko Karakaš podseća da je, u međuvremenu, januara 2010. godine Novi Sad postao vlasnik 1/10 zgrade pošto je na ime duga Dnevnik holdinga prema javnim preduzećima preuzeo pravo korišćenja prostora u zgradi.\nMeđutim, kako navodi Karakaš, ni od tada nije bilo značajnijih pomaka i Grad za sada ne pokazuje interesovanje da uloži novac, pri čemu je, kao i ranije, obrazloženje da u budžetu nema sredstava za obnovu.\n- Neophodno je malo dobre volje da bi se postigao dogovor koji će objediniti interes Grada, NOU i eventualnog strateškog partnera koji bi finansirao završetak radova. Mislimo da svako strpljenje ima granica i da je neophodno da po hitnom postupku otpočnu ozbiljni pregovori oko rekonstrukcije zgrade, rešavanja statusnog pitanja i očuvanja NOU-a kao institucije - navodi Karakaš.\nIz Grada nema nikakvih nagoveštaja da se išta planira u vezi sa zgradom Radničkog. Zapravo, Grad je toliko nezainteresovan za ovaj objekat da nema ni pokušaja da se reši obezbeđenje napuštene 13-spratne konstrukcije. Skoro da je postala svakodnevica da vidite ljude koji se penju na vrh zgrade i među tinejdžerima kao da je postala opasna moda popeti se na vrh zgrade ili šetati napuštenom građevinom.\nOno što zabrinjava je da je prošle godine čak zabeležen jedan slučaj zvaničnog turističkog obilaska grada koji je podrazumevao i da se turisti popnu na vrh zgrade kako bi uživali u pogledu sa ovog svojevrsnog vidikovca.


Dodik: BiH nikada nije bila u većem glibu nego što je danas - Sputnjik Srbija\n14:58 01 Oktobar 2020\nDodik: BiH nikada nije bila u većem glibu nego što je danas\n16:30 29.07.2016 Preuzmite kraći link\nPredsednik Republike Srpske Milorad Dodik ocenio je da je BiH suočena sa velikim problemima i smatra da nikada nije bila u većem glibu nego što je danas, prenosi Srna.\nDodik: BiH je logistička baza terorizma u Evropi i svetu\nKomentarišući izjavu predsedavajućeg Saveta ministara BiH Denisa Zvizdića da će Pismo namere prema Međunarodnom monetarnom fondu biti rešeno početkom septembra, Dodik je u Gradiški rekao da je Zvizdić poznat po promašenim izjavama i promašenim politikama.\n„Činjenica da je neko već pregovaranu politiku vezanu za MMF doveo u pitanje nepotpisivanjem, te da je od osam učesnika šest potpisalo, a dva nisu, govori o tome da je to spekulacija i ucena“, dodao je Dodik.\nPredsjednik Srpske ocjenjuje da evropski put ne može da bude na fonu toga da Republika Srpska gubi svoju poziciju.\n„Srpska ima jasan odnos prema mehanizmu koordinacije. Tamo ne može da se desi da odlučuju prisutni, a da se desi, hipotetički, da nije prisutan neko iz Srpske i da je to valjana odluka. Naravno da ne može, ni u kakvim uslovima. To se mora promeniti, kao i činjenica da ne može predsedavajući Saveta ministara da predsedava telima za koja nije nadležan“, naveo je Dodik.\nČinjenica je, kako je rekao, da evropske prakse moraju da se uvaže i u BiH, a to je da u predstavljanju u Evropi ne mora da bude neko iz Saveta ministara, nego može da bude i neko iz entitetskih vlada, kako se postigne dogovor, kao što je praksa u Nemačkoj, Španiji i drugim složenim zemljama.\n„Kada Zvizdić shvati da je to potrebno, onda ćemo imati evropski put“, istakao je Dodik.\nDodik je ocenio da Evropi treba neki uspeh, kao što je priča o BiH, jer joj je nakon „bregzita“ i mnogo čega što se dešava, potreban neki optimizam.\n„Ali, to ne znači da mi ovde moramo da budemo žrtve tog jednog ambicioznog plana da Srpska prihvati gubitak svojih prava i nadležnosti i da se navodno kreće ka Evropi. To za nas nije Evropa, nego gubilište“, dodao je Dodik.\nDodik je poručio da Srpska može da se kreće ka Evropi ako je vidljiva u onom delu u kojem ima prava i nadležnosti.\n„Sedamdeset i dva odsto pitanja za evrointegracije su isključivo iz nadležnosti Srpske. Mi smo favorit evrointegracija sa stanovišta nadležnosti i u tom pogledu hoćemo da budemo poštovani“, naglasio je Dodik.\nRepublika Srpska, glib, BiH, Milorad Dodik\n01/10 14:47 Londonski institut: Rusija na najvišem nivou borbene sposobnosti\n01/10 14:45 Posle "Miloša Velikog" gradi se auto-put "Vožd Karađorđe"\n01/10 14:29 Ruski toksikolog: Kod Navaljnog nisu oštećeni organi za detoksikaciju, što znači da nije otrovan\n01/10 14:13 Tempirana bomba: Kako je moguće da bojler eksplodira


Home > Gradske vesti > SAOPŠTENJE ZA JAVNOST\n24 Avgusta, 2020 24 Avgusta, 2020 admin380Leave a Comment on SAOPŠTENJE ZA JAVNOST\nGradski odbor Srpske napredne stranke Šabac zapanjen je najnovijim pokušajima bivšeg gradonačelnika Nebojše Zelenovića da falsifikuje rezultate izbora u Šapcu. U opiranju činjenici da je izgubio izbore, Zelenović je smislio novu, samo njemu znanu, izbornu matematiku po kojoj i tuđe glasove računa kao svoje. Tako je Zelenović pokušao da sabirajući sve glasove svih stranaka, osim Srpske napredne stranke, pa čak i onih koje nisu prešle cenzus, poboljša svoj izborni rezultat. Ovaj smešan i besmisleni račun opet mu nije doneo većinu, niti će je na taj način dostići iz više razloga:\n1. U ukupan zbir glasova mogu se računati samo oni koji su prešli cenzus i na osnovu kojih se dele odbornički mandati.\n2. Lista „Aleksandar Vučić – Za našu decu“ osvojila je 30316 glasova, Zelenovićeva lista 19087, Nemanja Pajić 6470 i Ruska stranka 716 glasova, što je ukupno 26273.\n3. Ako Nebojša Zelenović ne zna da izračuna razliku između 30316 i 26273, obaveštavamo ga da ona iznosi 4043 glasa i to u korist Srpske napredne sttranke.\nU hiljadama glasova razlike u korist Srpske napredne stranke i bolje budućnosti svih Šapčana.


REFERENTNA KAMATNA STOPA ZADRŽANA NA NIVOU OD 8,5 ODSTO: IZVRšNI ODBOR NARODNE BANKE SRBIJE ODLUčIO JE NA DANAšNJOJ SEDNICI DA REFERENTNU KAMATNU STOPU ZADRżI NA POSTOJEćEM NIVOU OD 8,5 ODSTO\nPri donošenju odluke da referentnu kamatnu stopu zadrži na nepromenjenom nivou, Izvršni odbor imao je pre svega u vidu i dalje prisutne neizvesnosti iz domaćeg i međunarodnog okruženja. Geopolitička dešavanja i smanjenje ekspanzivnosti monetarne politike FED-a mogu znatno da utiču na kretanja na međunarodnom tržištu novca i kapitala, što se posebno može odraziti na zemlje u razvoju. Takođe, aktuelne geopolitičke tenzije smanjuju optimizam u pogledu brzine ekonomskog oporavka zone evra i naših drugih važnih spoljnotrgovinskih partnera. Niža eksterna tražnja verovatno bi vodila slabijim izvoznim rezultatima i nešto većem spoljnotrgovinskom deficitu u odnosu na očekivani.\nIzvršni odbor je konstatovao da se međugodišnja inflacija i dalje kreće ispod donje granice dozvoljenog odstupanja od cilja (4 ± 1,5%). Prema projekciji Narodne banke Srbije, inflacija će se do kraja godine postepeno vratiti u granice cilja, prvenstveno pod uticajem iscprljivanja efekta pada cena primarnih poljoprivrednih proizvoda i očekivanih korekcija regulisanih cena, pre svega električne energije.\nNaredna sednica Izvršnog odbora na kojoj će se odlučivati o referentnoj kamatnoj stopi biće održana 16. oktobra.\nIzvor: Press služba Narodne banke Srbije, 11.9.2014


Savet bezbednosti danas će razmatrati Izveštaj generalnog sekretara Ujedinjenih nacija Antonija Gutereša o radu Unmika na Kosovu za period 16. januar – 15. maj 2019. godine.\nPripreme za ceremoniju godišnjice od dolaska NATO\nU Prištini uveliko traju pripreme za obeležavanje 20. godišnjice od ulaska NATO snaga. Istovremeno se pripremaju i predstavnici KFOR-a i kosovskih vlasti, ali će programi biti odvojeni.\nĐurić: Neki su nervozni jer je SB UN važna platforma\nDirektor Kancelarije za KiM Marko Đurić izjavio je da Savet bezbednosti UN "predstavlja važnu platformu" za raspravljanje o kosovskom pitanju i da su zbog toga "neki nervozni i ne žele da se tamo govori o tome".\nI Bil Klinton dolazi u Prištinu\nBivši predsednik Sjedinjenih Američkih Država Bil Klinton učestvovaće u ceremoniji obeležavanja 20. godišnjice od ulaska NATO trupa na Kosovo.\nGraso: Kfor nije bio obavešten o akciji na severu\nPortparol KFOR-a pukovnik Vinćenco Graso rekao je u emisiji Slobodno srpski da KFOR nije bio obavešten o nedavnoj akciji Policije Kosova na severu Kosova.


U Udruženju za unapređenje konkurentnosti proizvođača poljoprivrednih mašina Klaster BIPOM kažu da veliki proizvođači koji bi mogli da izvoze mašine na svetska tržišta, konstantno strepe od moguće privatizacije i ne mogu da planiraju proizvodnju na duže od godinu dana.\n„Male firme nemaju kapaciteta da izađu na svetsko tržište, nego rade sa bivšim jugoslovenskim republikama. Velike firme koje još nisu privatizovane posluju od danas do sutra, pa zato i nisu u mogućnosti da plasiraju robu u Egipat, Alžir ili Libiju. Zbog stalnih pritisaka oko privatizacije nemaju ni prostora za investiranje i dugoročne akcije, pa je ceo potencijal pao na dvadeseti deo“, kaže za „Novac“ Milivoj Stojanović, direktor Klastera BIPOM i dodaje da treba odložiti privatizaciju bar za četiri ili pet godina.\n„Sada je najpotrebnije ulagati u fabrike. Kada za nekoliko godina stanu na noge, te firme će biti i skuplje za prodaju. Ovako su puštene niz vodu i ne vide dugoročnu perspektivu“, kaže Stojanović.\nJoš uvek nisu privatizovani IMT, IMR, FAP-livnica, „Majevica“ i DMB-FMM.\nU fabrici IMT kažu da je veliki problem što nema investiranja u proizvodnju, pa samim tim ne mogu ni da prate zahteve tržišta.\n„Hitno je potrebno osavremeniti fabrike. Sada giganti prave moderne traktore, ali često u tome i preteruju jer ima traktora sa televizorom u kabini. Poljoprivrednici često kupe takav traktor jer nemaju mnogo izbora“, izjavio je na sastanku o klasterima u Privrednoj komori Srbije (PKS) Milorad Lagator, savetnik za tehnička pitanja u IMT-u.\nKako je naveo, za supermoderne traktore koje proizvode giganti potrebno izdvojiti od 100.000 do 150.000 evra ako imaju više od 100 konjskih snaga (ks). IMT je proizvodio traktore od 100 ks i prodavao ih za oko 30.000 evra.\nS tim u vezi, na sastanku udruženih proizvođača poljomehanizacije u PKS Vladi je predloženo da usvoji petogodišnji program za nabavku novih mašina sa subvencijom od 50 odsto i da omogući kreditiranje ostatka sa subvencionisanom kamatom od 50 odsto. Time bi se duplirala proizvodnja domaćih preduzeća i povećalo bi se njihovo učešće na domaćem tržištu. Sledeći korak bi bio organizovan nastup Klastera BIPOM na tržišta RF-ZND i severne i južne Afrike u iznosu oko pola miliona evra godišnje, koji bi zajednički realizovali SIEPA, PKS i Klaster BIPOM.\nPostojeći program srpskih proizvođača sadrži oko 45 proizvoda koji imaju kupce na ciljnim tržištima. Ovaj program bi, prema zahtevima ruskog tržišta, trebalo proširiti traktorima od 160 do 260 ks, kultivatorima - žitnim sejalicama zahvata širih od 10 m, svim mašinama za pripremu, sađenje i vađenje krompira...\nZa srpsko tržište bi trebalo proširiti asortiman mašinama za šumarstvo, voćarstvo, vinogradarstvo, povrtarstvo, proizvodnju organske hrane...


GP Aragona – najava i satnica - Moto Berza\nNastavlja se takmičenje u premijernoj klasi, a nakon dve sedmice, najbolji vozači sveta stižu u Aragon, gde će se na stazi u Alkanjizu boriti za gran pri ove španske pokrajine.\nZvaničnog imena Motorlend, ova staza je otovorena 2009. godine, a svoj prvi gran pri je ugostili godinu kasnije. U kalendaru je zamenila Mađarsku, postavši tako šesta staza u Španiji koja je bila domaćin jedne MotoGP trke.\nŠpanija može da se pohvali izuzetno bogatom tradicijom moto sporta, a iz ove zemlje su potekla neka od najpoznatijih imena sporta. Pomenućem samo Anhean Nijeta, Sita Ponsa, Aleksa Krivila, Danija Pedrosu, Horhea Lorenca, Marka Markesa, ali i još uvek zvaničnog šampionata, Đoana Mira.\nAlkanjiz je takođe mesto s dugo tradicijom održavanja moto trka.\nŠto se predstojeće trke tiče, trinaeste po redu u ovoj sezoni, čeka nas dosta uzbuđenja. Lider šampionata, Fabio Kvartararo, ima ubedljivu prednost nad Mirom i Zarkom, pa može da se fokusira na prekid jedne tradicije.\nNaime, na poslednjih devet MotoGP trka na Motorlendu, pobeđivali su španski vozači. Poslednji vozač koji je pobedio u Aragonu, a da nije bio iz Španije, je Kejsi Stoner 2011. godine.\nNa prošlogodišnjoj trci je pobedio Aleks Rins na Suzukiju. Bio je to njegov prvi trijumf u sezoni, ali nedovoljan da mu donese titulu svetskog prvaka. Na podijumu su takođe našli Španci: Aleks Markes na Hondi i Rinsov klupski drug i kasnije šampion, Đoan Mir.


Leskovčani u borbi za čistiji vazduh, nezadovoljni radom Gradske uprave – DnevniZurnal\nLeskovčani u borbi za čistiji vazduh, nezadovoljni radom Gradske uprave\nby admin 17/02/2022, 13:20 1.3k Views\nViše od 700 Leskovčana podnelo je prigovore na rad Gradske uprave Leskovca, jer nije preduzela adekvatne mere u unapređenju kvaliteta vazduha, saopštili su iz Udruženja Tim 42. U prethodnih šest meseci članovi i volonteri Tima 42 sproveli su niz aktivnosti koje su imale za cilj unapređenje prilično loše situacije u oblasti kvaliteta vazduha na teritoriji grada Leskovca.\n„Kroz sprovođenje javnih događaja, informativne kampanje i pokretanja građanske inicijative, građanima i građankama Leskovca pružene su nedostajuće informacije, ali i edukacija i mogućnosti da se aktivno uključe u ovu inicijativu“, ističu iz ovog Udruženja.\nKako navode, više od 5.500 Leskovčana potpisalo je peticiju za uvođenje merenja koncentracije suspendovanih PM10 i PM2.5 čestica, ugljen-monoksida i prizemnog ozona u Leskovcu, kao i blagovremeno objavljivanje rezultata merenja kvaliteta vazduha u Leskovcu.\n“Ove aktivnosti su već donele neke prve rezultate – u Program kontrole kvaliteta vazduha na teritoriji grada Leskovca za 2022. godinu uvedena su indikativna merenja PM čestica na teritoriji grada. Prvi put od kada se kvalitet vazduha meri u Leskovcu”, ističu.\nIz Skupštine grada, naglašavaju iz ovog udruženja, dobili su obaveštenje da će se javna rasprava o ovom problemu održati u okviru rasprave o Planu razvoja grada.\n“S obzirom da predstavnici organizacije učestvuju u procesu izrade ovog dokumenta, pratićemo ovaj proces i blagovremeno pozvati javnost da da svoje komentare i iznese svoje mišljenje o problemu, ali i potencijalnim rešenjima za zagađenje koje godinama unazad narušava kvalitet vazduha u našem gradu”, poručuju iz Tima 42.


Podgorica -- Ambasadorka EU u Crnoj Gori Oana Kristina Popa izjavila da Brisel neće odlučivati ko će biti u Vladi Crne Gore, već da to država treba sama da uradi. Ona je, povodom aktuelne političke situacije u ovoj zemlji, poručila da Crna Gora… »\nBrisel o tome neće odlučivati Crna Gora mora sama da donese odluku\nAmbasadorka Evropske unije u Crnoj Gori Oana Kristina Popa izjavila je danas da Brisel neće odlučivati ko će biti u Vladi Crne Gore, već da to država treba sama da uradi. Ona je, povodom aktuelne političke situacije u ovoj zemlji, poručila da Crna… »\nBUDIMPEŠTA - Mađarski premijer Viktor Orban izjavio je danas da, u trenutku kada Mađarska radi na zaštiti čitave Evrope, Brisel ne uspeva da doprinese naporima za suzbijanje ilegalne migracije. "Zaista, to je napad na Mađarsku", izjavio je Orban za… »\nBUDIMPEŠTA: Mađarski premijer Viktor Orban izjavio je danas da, u trenutku kada Mađarska radi na zaštiti čitave Evrope, Brisel ne uspeva da doprinese naporima za suzbijanje ilegalne migracije. “Zaista, to je napad na Mađarsku”, izjavio je Orban… »\nBudimpešta -- Mađarski premijer Viktor Orban izjavio je danas da Brisel ne uspeva da doprinese naporima za suzbijanje ilegalne migracije. Orban je rekao da trenutno Mađarska radi na zaštiti čitave Evrope. "Zaista, to je napad na Mađarsku", izjavio… »\nViktor Orban, Foto AP - Zaista, to je napad na Mađarsku - izjavio je Orban za mađarski radio “Košut”, a prenosi mađarska agencija MTI. Mađarski premijer je naveo da je samo prošle godine uhapšeno 122.000 ljudi koji su ilegalno ušli u zemlju, u… »\nLajen: EU će odgovoriti sankcijama u slučaju napada na Ukrajnu; Stoltenberg: NATO jedinstven pred moguću agresiju\nBRISEL - Predsednica Evropske komisije Ursula fon der Lajen izjavila je danas da će EU odgovoriti "snažnim" ekonomskim i finansijskim sankcijama u slučaju novih napada protiv Ukrajine. "Ako se situacija pogorša, ako bude nekih novih napada na… »\nDvojac iz Amerike i Evrope stiže u Beograd i Prištinu – šta donose u „prtljagu“\nZamenik pomoćnika državnog sekretara za južnu i centralnu Evropu Gabrijel Eskobar i specijalni predstavnik EU za dijalog Beograda i Prištine Miroslav Lajčak doputovaće 2. februara u zvaničnu dvodnevnu posetu Beogradu, a prethodno će, kako je… »\nPetković najavio Izbori će se održati 3. aprila na Kosovu i Metohiji\nČinjenica da na KiM nije bilo organizovano glasanje na referendumu jasno pokazuje da međunarodna zajednica nije adekvatno reagovala u tom slučaju, izjavio je danas direktor Kancelarije za KiM Petar Petković. On je dodao da je dužnost međunarodne… »\nBRISEL – Skoro 30 proizvođača generičkih lekova potpisalo je sporazum o proizvodnji jeftinih verzija pilula protiv kovida „molnupiravir”, koje proizvodi kompanija „Merk”, saopštio je danas Fond patenata za lekove (MPP), javlja Tanjug… »


Kad od običnog gripa napraviš najvećeg bauka u istoriji pa skontaš da je zaključavanje neisplativo - WebTribune\nHome/ŽIVOT/Kad od običnog gripa napraviš najvećeg bauka u istoriji pa skontaš da je zaključavanje neisplativo\n14. марта 2021.\tŽIVOT Ostavite komentar\nGuverner Teksasa Greg Abot objavio je nedavno da njegova savezna država ukida obavezu nošenja maski i ograničavanje rada preduzeća.\nŠvedska je prva naučila ovu lekciju, ali to su potvrdile i mnoge druge zemlja. U početku je Švedska smatrana katastrofom kod mnogih zagovornika totalnog zaključavanja, da bi na kraju završila sa stopom smrtnosti koja se ne razlikuje od ostatke Evropske unije.\nU SAD su svojevremeno takvu politiku savezne države Džordžije smatrali eksperimentom žrtvovanja ljudi. Ali baš kao i u slučaju Švedske, Džordžija danas ima stopu smrtnosti koja je jednaka ostatku Amerike.\nNakon godinu dana analiziranja i prikupljanja podataka, sve je manje argumenata koji podržavaju potpuno zaključavanje, nastavlja Lemuan u tekstu.\nNiko ne poriče da je loše imati prepune bolnice, ali isto važi i za lišavanje ljudi normalnog života. Posebno to važi za decu koja ne mogu da idu u školu ili da se druže. Budući da nisu svi vakcinisani, mnogi ne bi mogli normalno da žive čak i bez ograničenja. Ali propisi vlada mogu da pogoršaju situaciju oduzimanjem slobode ljudima da se druže i zarađuju za život.\nZaključavanje zbog virusa korona na Zapadu predstavlja najopsežniji napad na individualnu slobodu nakon Drugog svetskog rata, naglašava autor teksta.\nIpak, nijedna vlada nije objavila analizu troškova i koristi kako bi opravdala politiku totalnog zatvaranja, iako se to od političara često traži pri donošenju daleko manje značajnih odluka. Nijedna vlada još nije objavila takav dokument, možda zato što političari znaju šta će pokazati, zaključuje Lemuan.


MZ Ćitluk- još jedna humanitarna akcija - KruševacGrad\nČetrdeset domaćinstava romskog naselja u Čitluku danas je dobilo pakete sa životnim namirnica. Ovo je četvrta po redu humanitarna akcija koju ova mesna zajednica organizuje od proglašenja epidemije korona virusa i uvođenja vanrednog stanja u Srbiji\n– U ovim teškim vremenima veoma je važno da pokažemo da mislimo jedni na druge, da poručimo građanima da nisu sami i da mogu da računaju na pomoć zajednice. Mi kao mesna zajednica od početka epidemije brinemo o svojim meštanima, pomažemo koliko možemo, posebno našim najstarijim sugrađanima i socijalno ugroženim kategorijama – kazao je Boban Kostić, predsednik Saveta Mesne zajednice Čitluk.\nKostić podseća da je ova mesna zajednica od uvođenja vanrednog stanja sprovela nekoliko humanitarnih akcija.\n– Danas smo svim romskim porodicama sa područja naše mesne zajednice podelili pakete , gde je četrdeset domaćinstava dobilo brašno, ulje, krompir i jabuke, a što smo obezbedili uz podršku donatora i lokalnih privrednika. Prošle nedelje podelili smo 8, 5 tona jabuka svim meštanima Čitluka, Mačkovca i Globodera, a socijalno ugroženim porodicama MZ Čitluk i dve tone krompira – kazao je on, dodajući da je ovoj prethodila akcija podele 30 paketa sa osnovnim životnim namirnicama, za staračka samačka domačinstva i socijalno ugrožene porodice.\nKostić kaže da će ova mesna zajednica nastaviti sa humanitarnim akcijama, sa akcentom na samačka staračka domaćinstva koja od uvođenja vanrednog stanja redovno obilaze i volonteri, kako bi im dostavili hranu, lekove i ostale potrepštine.\n18. oktobra 2021., 09:46


Vučić: Srbija neće proizvoditi rakete sa Rusima - 07.12.2019, Sputnik Srbija\nSrbija će u skladu sa svojim mogućnostima i potrebama sarađivati sa Rusijom u proizvodnji vojne tehnike, ali u ovom trenutku takve mogućnosti i potrebe ne... 07.12.2019, Sputnik Srbija\nvesti, politika, vučić, oružje\nPovodom navoda medija da će Rusija i Srbija u budućnosti zajedno proizvoditi rakete, oklopna vozila, municiju i teške vojne kamione, a da se razmatra i saradnja na izgradnji složenijih borbenih sistema, Vučić je odgovorio da ne može da potvrdi takve informacije.\n„Ne mogu da potvrdim to, pošto mnogi vole da se igraju različitim informacijama, a ja ne mogu tako neodgovorno da se ponašam. Rekao sam da ćemo nabaviti helikoptere Mi-35 i oni su stigli. Moja davna inicijativa bila je da uspostavimo saradnju u proizvodnji kamiona, upravo zbog dobrih oklopa i nezavisnog vešanja koje ruski ’Kamaz‘ odlično proizvodi, ali to nije realno, i u narednih nekoliko godina ne možemo da budemo na nivou Rusa u tom pogledu“, objasnio je predsednik.\nŠto se tiče nabavke raketa „S-milion“, pozvao je na realniji pristup.\n„U skladu sa mogućnostima i potrebama države uključivaćemo se u proizvodnju raketa, ali u ovom trenutku takve mogućnosti i potrebe ne vidimo“, rekao je Vučić.


Značaj fizičke aktivnosti za zdravlje - YU ECO RTV\nNaslovna / Zdravstvo / Značaj fizičke aktivnosti za zdravlje\nGoran 13 септембра, 2019\tZdravstvo Napiši komentar 205 Pregledi\n26 novih slučajeva infekcije\nRegistrovano je 37 novih slučajeva infekcije\nFizička aktivnost veoma je značajna za očuvanje i unapređenje zdravlja, poručuju lekari u susret Danu pešačenja u Srbiji koji se obeležava sutra. Fizička neaktivnost jedan je osnovnih faktora koji potpomaže razvoj kardiovaskularnih bolesti koje su prvi uzrok smrtnosti stanovništva u celom svetu i kod nas.\nFizička aktivnost pomaže u održavanju balansa unete i potrošene energije i omogućava prevenciju gojaznosti. Pored toga, upražnjavanje bilo kod vida fizičke aktivnosti pomaže u prevenciji mnogih bolesti i doprinosi boljem raspoloženju. Naši sugrađani svesni su toga koliko je fizička aktivnost važna za očuvanje zdravlja.\nZadovoljavajuća fizička aktivnosti za svakog odraslog, prosečnog i zdravog čoveka, kao i za svakog čoveka koji već ima razvijenu neku bolest koja je dobro kontrolisana, po rečima stručnjaka, podrazumeva svakodnevno, minimum pola sata umerene fizičke aktivnosti. Fizička aktivnost od posebnog je značaja za savremenog čoveka koji veći deo dana provodi sedeći i koji je izložen velikom stresu.\nPo rečima lekara najznačajnije zdravstvene dobiti od fizičke aktivnosti su održavanje normalnog krvnog pritiska, povećanje prokrvljenosti srčanog mišića, održavanje ravnoteže između unosa i potrošnje energije, umanjivanje rizika od bolesti srca, arterioskleroze i moždanog udara, održavanje normalnog nivoa glukoze u krvi, jačanje otpornosti na stresogene uticaje i mnoge druge.\nPrethodna Uprkos porazu, fudbalerke Spartaka nisu se obrukale protiv Atletiko Madrida\nSledeća Otvorena 17. po redu Međunarodna konferencija o inteligentnim sistemima Sisy 2019\nU Кovid delu bolnice 95 pacijenata\nU prethodna 24 sata u Кovid respiratornoj ambulanti Opšte bolnice obavljeno je 47 pregleda, a …


Opšta bolnica Pirot : strana 2 : Južne vesti\nI u leskovačkoj Bolnici zbog gripa zabranjene posete pacijentima\n12:49, 28. 1. 2020.\nNakon Vranja i Pirota, i u Opštoj bolnici u Leskovcu su, zbog povećanog broja pacijenata sa respiratornim infekcijama, zabranjene posete. Kako kažu u Bolnici, preporuka Zavoda za javno zdravlje biće na snazi dok ne prođe kritični period.\nJoš nema optužnice protiv direktora pirotske Bolnice\n13:17, 14. 11. 2019.\nViše od 3 meseca nakon prvog hapšenja direktora pirotske Opšte bolnice Gorana Petrovića i nešto više od mesec dana nakon drugog, protiv njega, kako kažu u Višem javnom tužilaštvu u Nišu, još nije podignuta optužnica. Oba puta hapšen je zbog sumnje za nameštanje tendera.\n15:05, 1. 10. 2019.\nZbog sumnje da je uticao na 45-godišnju ženu koja je zaposlena u Opštoj bolnici u Pirotu da u konkursnoj dokumentaciji za tender vredan oko 2 miliona dinara unese karakteristike koje je prethodno ugovorio sa jednim od ponuđača, policija je uhapsila direktora pirotske bolnice Gorana Petrovića. Uhapšen je predstavnik favorizovane firme iz Niša. Direktor Bolnice je već hapšen avgusta zbog sumnje da je takođe nameštao jedan tender.\nNa jugu Srbije medicinari sami kupuju uniforme\n08:25, 25. 3. 2019.\nGodinama zdravstveni radnici u Pirotu i Leskovcu uniforme kupuju sami, a kako kažu, neretko je nabavljaju i u prodavnicama polovne garderobe zbog niže cene. Radnu opremu zaposlenima poslodavac jedino nabavlja u Prokuplju, dok u Vranju mantile, klompe i uniforme uglavnom dobijaju preko donacija. U niškom Kliničkom centru tvrde da oni nabavljaju radna odela, dok radnici ističu da već godinama nisu dobili ni uniformu.\nKompletna rekonstrukcija bolnice u Pirotu\n09:44, 19. 7. 2018.\nZamenom stolarije, sveobuhvatnim unutrašnjim radovima, ali i sređivanjem 5. sprata Opšte bolnice u Pirotu koji trenutno nije u funkciji, kako kaže direktor Goran Petrović, izvršiće se kompletna rekonstrukcija ove zdravstvene ustanove. Pedijatrija i ginekologija u saradnji sa Opštinom Montana iz Bugarske već dobile opremu vrednu oko 25 miliona dinara.\n11:48, 24. 3. 2018.\nOvog meseca će građani bez obzira na to da li imaju zdravstvenu knjižicu moći besplatno da se pregledaju u zdravstvenim ustanovama u Nišu, Leskovcu, Vranju i Pirotu, a za nedelju 25. mart, od 8 do 16 sati, najavljeni su ginekološki, kao i pregledi mladeža i ultrazvuk abdomena.\nI u Pirotu proglašena epidemija malih boginja\n10:49, 24. 1. 2018.\nNakon što je virus potvrđen kod desetomesečne bebe na Dečjem odeljenju Opšte bolnice i jedne medicinske sestre sa tog odeljenja, pirotski Zavod za javno zdravlje proglasio je epidemiju. Sumnja se da virus imaju još 4 medicinske sestre i čistačica iz Opšte bolnice u kojoj su posete zabranjene.\nSleteli s puta kod Dimitrovgrada, 6 osoba povređeno\n14:20, 15. 7. 2015.\nNa putu između Pirota i Dimitrovgrada kamion i kombi su, da se ne bi sudarili, sleteli s puta, a 6 povređenih bugarskih državljana je smešteno u Opštoj bolnici u Pirotu.


Predstavljanje knjige „Porodična prepiska kneza Miloša Obrenovića“\nO sudbini lične, porodične i službene prepiske kneza Miloša Obrenovića, u petak 25. novembra, 2016. godine u 19 časova u Biblioteci „Centar za kulturu“ Kladovo govoriće dr Tatjana Brzulović Stanisavljević, autor knjige „Porodična prepiska kneza Miloša Obrenovića“.\nU knjizi koju je objavila Univerzitetska biblioteka „Svetozar Marković“ u Beograd po prvi put se publikuje izbor iz porodične korespondencije kneza Miloša, najviše iz perioda njegove emigracije, posle 1839. godine. Objavljena pisma su samo deo dokumentacije koja se čuva u jednoj je od najvrednijih i najbogatijih privatnih arhivskih zbirki kod nas, u legatu Joce Vujića u univerzitetskoj biblioteci „Svetozar Marković“ u Beogradu.\nVeleposednik iz Sente i poznati bibliofil Joca Vujić (1863–1934) zaveštao je 1931. godine testamentom svoju bogatu arhivu sačinjenu uglavnom od prepiske istaknutih ličnosti od kraja 17. do početka 20. veka koja je danas od velikog značaja za kulturološka i kulturnoistorijska izučavanja naše prošlosti.\nPorodična prepiska kneza Miloša Obrenovića čini integralni i najvredniji deo zbirke legatora Joce Vujića i obuhvata pre svega pisma ćerki i sinu, knezu Mihailu i kneginji Petriji i predstavlja kneza u jednom potpuno novom svetlu, kao blagonaklonog, brižnog i nežnog oca. Prepiska obuhvata i pisma ostalih članova porodice Obrenović.\nGošću predstavlja direktorka Biblioteke „Centar za kulturu“ Kladovo Žaklina Nikolić, o knjizi govore Višeslav Živanović publicista iz Kladova i autorka knjige dr Tatjana Brzulović Stanisavljević, pisma čitaju članovi Kluba ljubitelja čitanja.


Organizovana akcija pošumljavanja park šume Trebjesa | Pivara Trebjesa\nŠesto sadnica za zeleniju Trebjesu\nDruštvo mladih ekologa Nikšić u saradnji sa partnerima NVO “Ljubitelji Trebjese”, Sekretarijatom za uređenje prostora i zašitu životne sredine Opštine Nikšić i Ministarstvom održivog razvoja i turizma realizovalo je danas akciju pošumljavanja park šume Trebjesa. Oko 60 volontera se uključilo u akciju sađenja 600 sadnica bora, s ciljem da se park šuma Trebjesa učini ljepšim izletištem za Nikšićane.\nPomoćnica ministra održivog razvoja i turizma Ivana Vojinović na otvaranju akcije je rekla da joj je čast i zadovoljstvo da bude u okruženju Trebjese i učestvuje u događaju. Posebno se zahvalila DMEN-u kao jednoj od najstarijih ekoloških organizacija u Crnoj Gori i rekla da je DMEN pokretač ekološkog aktivizma. Istakla je da će povodom 22. aprila, Dana planete Zemlje Crna Gora dati doprinos organizovanjem niza akcija i najavila je akciju čišćenja Ćemovskog polja koju Ministarstvo organizuje. Govorila je o raznolikosti biodiverziteta u Crnoj Gori i namjeri da se do kraja godine proglase prva dva regionalna parka – Piva i Komovi što će između ostalog dovesti do ekonomske valorizacije.\nPredsjednik Društva mladih ekologa Miodrag Karadžić kazao je da je akcija realizovana uz značajnu podršku stručnog tima Opštine Nikšić, kako ne bi došlo do narušavanja prirodnog ambijenta u park šumi Trebjesa, koju karakteriše više od 200 zeljastih i 40 drvenastih biljnih vrsta. “U Trebjesi rastu i neke endemične vrste, koje su zaštićene CITES Konvencijom jer su veoma rijetke“, saopštio je Karadžić.\nOn je podsjetio da je Trebjesa Odlukom Skupštine opštine Nikšić stavljena pod zaštitu kao poseban prirodni predio. “U skladu sa navedenim karakteristikama, danas smo u park šumi Trebjesa zasadili 600 sadnica bijelog i crnog bora, koje je obezbijedio rasadnik vir Montenomax. Ova akcija je početna u nizu planiranih aktivnosti, a sljedeće se odnose na pravljenje i postavjanje klupa, kućica za ptice i tabli sa obavještenjima”, naveo je Karadžić.\nMenadžer za zaštitu životne sredine i zaštitu na radu u Pivari “Trebjesa” Predrag Radulović rekao je da godinama unazad Pivara podržava i pokreće različite ekološke akcije, s ciljem stvaranja zdravije okoline. “U pripremi je i treći konkurs za nevladine organizacije sa najboljim ekološkim projektima, te i na taj način pokušavamo da doprinesemo rješavanju ekoloških izazova”, saopštio je Radulović.\nPrethodni članak: "Navijači kroz najbolje slogane pružili podršku fudbalskim reprezentativcima"\nSljedeći članak: "Nikšićko Grejp u susret ljetu"


EU opet o BiH: Maligni uticaj Rusije razlog za ubrzane integracije | Kosova.info\nDom|Najnovije|EU opet o BiH: Maligni uticaj Rusije razlog za ubrzane integracije\nEU opet o BiH: Maligni uticaj Rusije razlog za ubrzane integracije\nKomitet za vanjske poslove Evropskog parlamenta će uskoro ponovo razmatrati stanje u Bosni i Hercegovini. Poznat je sadržaj izvještaja kojim će članovi komiteta biti informisani o BiH.\nSjednica komiteta je zakazana za 20. april, a izvjestilac Paulo Rangel je pripremio izvještaj koji sadrži šest poglavlja. Izvještaj se odnosi na funkcionalnost institucija, proces pomirenja, reforme, vladavinu prava, ljudska prava te vanjsku politiku i sigurnost.\nOcjena je da institucije sporo rade na procesu pristupanja Evropskoj uniji. Institucije su pozvane da ispune 14 ključnih prioriteta, uslova za dobijanje kandidatskog statusa za članstvo u Uniji.\nNapomenuto je da to podrazumijeva nezavisnost pravosuđa, osnaživanje vladavine prava, intenziviranje borbe protiv korupcije i organiziranog kriminala, osiguravanje medijskih sloboda, stvaranje uslova za djelovanje organizacija civilnog društva i zaštitu ugroženih kategorija društva.\nTakođer je pozvano na demokratsku transformaciju Bosne i Hercegovine na “principima jednakosti i nediskriminacije građana i konstitutivnih naroda”. Napomenuto je da Dejtonski mirovni sporazum obavezuje na primjenu odluka Ureda visokog predstavnika (OHR).\nNije izostao ni osvrt na izmjene Izbornog zakona u kojem je naglašeno da se treba postići “uravnotežen dogovor kojim će se ispuniti pravila demokratskog upravljanja te osigurati transparentnost i integritet izbornog procesa”.\nOsuđeno je povlačenje Republike Srpske iz državnih institucija.\nU EU su pri stavu da su procesuiranje ratnih zločina i rješavanje pitanja nestalih osoba doprinosi pomirenju nakon posljednjeg rata.\nPodstiču vlasti da intenziviraju saradnju i razmjenu podataka o nestalim osobama i osiguraju obeštećenje porodicama civilnih žrtava i siguran povratak izbjeglica iinterno raseljenih lica, uz puno poštovanje njihovih prava i povratak njihovih imovine.\nPozdravljena je odluka bivšeg visokog predstavnika Valentina Incka (Inzko) da nametne zakon o negiranju genocida u Srebrenici i drugih ratnih zločina. Osim toga, osuđuje se “svaki oblik historijskog revizionizma, poricanje, minimiziranje ili veličanje ratnih zločina”.\nU poglavlju o reformama je također istaknuto da se izmjenama Izbornog zakona moraju osigurati jednakost i nediskriminacija svih građana. Kako je navedeno, Bosna i Hercegovina treba biti potpuno funkcionalna i inkluzivna država.\nNaglašeno je da je važno da se izbori održe ove godine kako je i planirano.\nZa javnu upravu je napomenuto da mora biti depolitizirana, odgovorna u radu te da unutar nje na različitim razinama mora postojati koordinacija u radu.\nUpućen je i poziv za usvajanje novih zakona o plinu, struji, obnovljivim izvorima energije, energetskoj učinkovitosti i zaštiti okoliša.\nU izvještaju pozivaju na hitnu akciju u borbi protiv široko rasprostranjene selektivne pravde, zarobljavanja države, nepotizma, korupcije na visokom nivou i kriminalne infiltracije. Uz to, ponovljena je hitna potreba za reformom pravosuđa u cijeloj BiH radi poboljšanja profesionalizma i integriteta pravosuđa.\nTakođer, pozivaju BiH da ojača i adekvatno finansira strukture za borbu protiv korupcije, pokrivajući sukob interesa i lobiranje.\nPotcrtano je da mediji moraju biti oslobođeni političkog utjecaja te da novinari moraju biti zaštićeni od “zastrašivanja sudskim progonom”. Osuđeno je, kako je navedeno, rastuće narušavanje slobode govora u Republici Srpskoj.\nPrema EU, Bosna i Hercegovina mora još raditi na snažnijoj zaštiti ljudskih prava, a što se odnosi i na prevenciju i proaktivno procesuiranje zločina iz mržnje, govora mržnje, dezinformisanja, rodno zasnovanog nasilja i seksualnog nasilja.\nNi ovaj put nije izostao poziv da s konačno ukine diskriminacija u školskom sistemu, a to se odnosi na sistem “dvije škole pod jednim krovom”.\nVanjska politika i sigurnost\nBosna i Hercegovina bi trebala nastaviti usklađivati vanjsku i sigurnosnu politiku sa politikama EU te poboljšati odnose sa susjednim državama.\nIzvještajem je pozvana EU da preduzme konkretne korake za integraciju zemalja zapadnog Balkana, pa tako i Bosne i Hercegovine, u “širi strateški i sigurnosni kontekst”. Kao razlog za to istaknuti su ruska agresija na Ukrajinu i maligno uplitanje za koje je ocijenjeno da se njime može destabilizirati zapadni Balkan.\nTakođer, na samom kraju, pozdravljaju nedavno pojačanje EUFOR-a Althea i podršku u okviru European Peace Facility za jačanje oružanih snaga BiH.\nPrizren: Uhapšena osoba zbog posjedovanja marihuane\nBritanski premijer Boris Johnson podnosi ostavku


Nova onlajn usluga u okviru Nacionalne dečje linije – Balkanekspresrb.rs\nMinistarstvo za rad, zapošljavanje, boračka i socijalna pitanja Vlade Republike Srbije saopštilo je da je u okviru Nacionalne dečje linije Srbije (NADEL) danas otvorena nova onlajn usluga koja deci i mladima omogućava da se obrate za pomoć putem dopisivanja u okviru Čet bot i Viber bot aplikacije.\nMinistarka za rad, zapošljavanje, boračka i socijalna pitanja Darija Kisić Tepavčević poručila je tim povodom da Vlada ima nulti oblik tolerancije kada je u pitanju nasilje.\nOdržavanje fizičkog i mentalnog zdravlja naše dece je prioritet svih nas. U skladu sa tim, otvaranje ovakve usluge daće dodatni doprinos u sprečavanju svake vrste nasilja, naročito u populaciji dece i omladine, rekla je Kisić Tepavčević.\nOna je navela da će nova usluga omogućiti da se na lakši način prepozna svaki oblik nasilja i da se na vreme reaguje, budući da se mlađa populacija najslobodnije oseća upravo prilikom ovakve vrste komunikacije.\nMinistarka je dodala da je cilj da se pruži maksimalna sloboda i podrška svoj deci i omladini da prijave bilo kakav oblik zlostavljanja i nasilja i da znaju da nisu sami i da imaju kome da se obrate za pomoć.\nDeci se, kako je naglasila, pruža mogućnost da putem četa podele svoja iskustva, razmišljanja i probleme sa kojima se suočavaju, i to na maternjem jeziku, bez obzira na to gde se u tom momentu nalaze.\nNovi onlajn servis je pušten u rad u saradnji Ministarstva za rad, zapošljavanje, boračka i socijalna pitanja, Centra za zaštitu odojčadi, dece i omladine Beograd i Unicefa, uz finansijsku podršku Evropske unije.\nOtvaranju nove onlajn usluge prisustvovali su i direktorka Unicefa u Srbiji Dejana Kostadinova, Leoneta Pajer iz Delegacije EU u Srbiji i direktor Centra za zaštitu odojčadi, dece i omladine Zvečanska Zoran Milačić.\nKostadinova je navela da je borba protiv nasilja nad decom jedan od prioriteta Unicefa, ocenivši da je Vlada Srbije pokazala čvrsto opredeljenje za nultu toleranciju prema toj pojavi.\nPajer je naglasila da su prava deteta u samoj srži vrednosti EU i da Unija iz tog razloga sarađuje sa velikim brojem partnera iz državnog sektora, međunarodnim organizacijama i civilnim društvom kako bi nasilje nad decom bilo sprečeno i deca bila zaštićena.\nMilačić je podsetio na to da Dečja SOS linija funkcioniše od 2005. godine pri Centru, u okviru borbe protiv nasilja nad decom i mladima, te izrazio uverenje da će novi servis biti na korist dece, navodi se u saopštenju.


xBon na Tobacco Press kioscima\nSvjesni da jedino pozitivno korisničko iskustvo može obezbijediti uspjeh xPay servisa, veliko nam je zadovoljstvo što smo našim postojećim i potencijalnim korisnicima obezbijedili dostupnost xBonova u prodajnim objektima Tobacco Press lanca.\nTobacco Press je domaći lanac maloprodajnih objekata – kiosci/trafike, u Bosni i Hercegovini posluje od 2010. godine. Specijalizirani je distrbuter duhanskih prerađevina, novina, dopuna za mobilne telefonske račune, mobilnih uređaja, konditorskih proizvoda i sitne galanterije na malo. Tobacco Press kiosci se nalaze širom Bosne i Hercegovine u 41 općini na 250 prodajnih mjesta.\nNaši ostali partneri, trgovački lanci putem kojih su xBonovi dostupni korisnicima su:\niNovine, Energopetrol, HoldINA, Penny Plus, Best, Buba Commerc, Amko Komerc, Best, Čavkunović – BP, Đim Trade, Euro Boss, Agroplast, Dobrinja, Gudelj, Hoše Komerc, Hercegovinapromet, Magda Commerc, Kompanija Oaza, Oniprom, Krupaturist, TD Marketi, Mlinpek-Žitar, Nameks, TDizel, TiOil i Vibos.\nNakon što navedenoj listi pridružimo i veliki broj pojedinačnih trgovaca, mrežu xBon prodajnih mjesta čini više od 5.000 lokacija naših partnera širom Bosne i Hercegovine.\nRadi lakše pretrage, korisnici jednostavno mogu pronaći njima najbliža prodajna mjesta, dovoljno je da u predviđena polja unesu ime grada ili naziv određenog prodajnog mjesta.


"Flaster" za unutrašnje povrede - oradio.rs\n"Flaster" za unutrašnje povrede\nU slučaju neke spoljašnje povrede, poput posekotine, povređeni obično koriste flaster ili zavoj, ali je situacija komplikovanija kada su u pitanju unutrašnje povrede. Tako lekari koji tretiraju povrede digestivnog trakta ne mogu da primenjuju ovakve metode, ali bi tim eksperata sa Harvard univerziteta uskoro mogao da reši i taj problem.\nNaučnici sa ovog univerziteta kreirali su gel od bakterija iz ljudskog tela koji sadrži mikro-vlakna koja mogu da ojačaju povređeno tkivo. Radi se o izmenjenoj bakteriji E. Coli koja se inače nalazi u ljudskom organizmu, a radi se o varijanti koja je modifikovana tako da pacijente ne može da dovede u opasnost.\nKako prenosi Engadget, bakterija se proizvodi u laboratorijskim uslovima i može da se doda u sprejeve kojima bi se tretirale unutrašnje povrede. Hidrogel je slične gustine kao sluz koju proizvodi ljudski organizam i kreatori tvrde da može precizno da cilja povređenu oblast.\nTim koji je kreirao novi gel proizvod opisuje kao način na koji "telo može da se prevari", a kako bi što pre započelo prirodni proces zaceljenja. Rezultat je takozvani "zavoj u obliku spreja", koji za razliku od većine materijala može da izdrži uslove u ljudskom digestivnom traktu. Može da potraje od jednog do pet dana i tako ubrza izlečenje.


Knežević: Do kraja godine brži rast izvoza i investicija – online news Srbija\nHome > Ekonomija > Knežević: Do kraja godine brži rast izvoza i investicija\n- 28. 08 2017 08\n"Imali smo tešku zimu, kada i rudarstvo, i energetika, i građevinarstvo nisu radili punim kapacitetom. Imali smo i lošu hidrolišku situaciju, gde se proizvodi 40 odsto manje struje, zatim katastrofalnu sušu koja je bila jedna od najvećih posle 2012 godine", rekao je Knežević gostujući u Dnevniku RTS-a.\nIpak, ministar naglašava da je Srbija u 2016. godini, pored teških reformi i mera fiskalne konsolidacije, ostvarila "sjajne makroekonomske rezultate" – od rasta direktnih investicija, do smanjenja nezaposlenosti i rasta BDP-a.\n"Pre svega rast izvoza, koji je između 10 i 12 procenata veći nego prošle godine, rast proizvodnje… Imamo i radnu grupu koja prati redovno kretanja BDP-a i mere za njegov rast", rekao je ministar.\n"Osim investicija i izvoza imamo mogućnost potrošnje. Posle razgovora sa MMF-om u septembru, imaćemo povećanje plata i penzija. Imamo odličan rad, od RTB ‘Bor’, do fabrika iz Petrohemisjkog kompleksa, i počinje da radi ‘Fijat’ posle kolektivnog odmora. Optimista sam da ćemo stići tu stopu rasta koju smo zacrtali na početku godine", rekao je Knežević.\n"Morali smo da uđemo u proces finansijske konsolidacije jer smo bili pred bankrotom. Imali smo plate i penzije koje su jele 50 odsto našeg budžeta. Radimo na boljem rastu naše privrede", rekao je Knežević.\nUpitan kako država može da pomogne radnicima "Goše", Knežević je rekao da je mnogo toga već učinjeno i, kako kaže, više nego za sve druge privredne subjekte u Srbiji.\n"Sve smo pokušali ali oni moraju da počnu da rade. Mi im organizujemo da dobiju posao na puno mesta, međutim neće niko da radi sa njima kada su oni u štrajku", rekao je Knežević.\n"Dolazimo u ponedeljak i utorak, to više neće biti protest gladi to će preći u politički protest", pročitao je Knežević sadržaj SMS-a koji je dobio pred prošli protest radnika "Goše" ispred zgrade Vlade i dodao da su se tamo pojavili i lideri nekih političkih stranaka.\n"Lično sam bar desetak puta razgovarao sa štrajkačkim odborima. Izvolite, dođite, vrata su vam otvorena", rekao je Knežević, ali napomenuo da država ne želi da razgovara o političkim zahtevima.\nMali: Hvala privatnicima, nikad manje nezaposlenih\nJapanci jedini hoće Vinču, najavljen ugovor\nOsman: Biće pakao, mi smo u većem problemu – Eurobasket 2017 – Sport


Dr Vladimir Stančić\nTelefon: 034 303-532\nRačunovodstvo finansijskih organizacija\nRođen je 1985. godine u Kragujevcu, opština Kragujevac, Srbija. Osnovnu školu i Gimnaziju (Prva kragujevačka gimnazija – prirodno-matematički smer) završio je u Kragujevcu, sa odličnim uspehom. Ekonomski fakultet u Beogradu, smer Računovodstvo, revizija i finansijsko upravljanje, opciona grupa Računovodstvo i revizija, završio je 2008. godine, sa prosečnom ocenom tokom studija 8,63 (osam i 63/100).\nAkademske 2009/10 godine upisao se na doktorske studije Ekonomskog fakulteta u Nišu, studijski program Ekonomija, modul Računovodstvo. Sve ispite predviđene programom (11 ispita) položio je sa prosečnom ocenom 10,00 (deset i 00/100). Trenutno je angažovan na istraživanjima vezanim za izradu doktorske disertacije pod nazivom Finansijsko - računovodstveni aspekti kreiranja investicionog portfolia kompanija za životno osiguranje, prijavljene na Ekonomskom fakultetu Univerziteta u Nišu.\nPosle završetka osnovnih studija (2009. godine) zaposlio se u UNIOR Components AD Kragujevac, kao saradnik u Sektoru ekonomsko - finansijskih poslova. Po završenom pripravničkom stažu (2010. godine) zaposlio se u revizorskoj kući REVIZIJA DOO Beograd, sa punim radnim vremenom, na neodređeno vreme. Počev od 01.03.2013. godine zaposlen je na Ekonomskom fakultetu u Kragujevcu, kao asistent za užu naučnu oblast Računovodstvo, revizija i poslovne finansije (nastavni predmeti Revizija finansijskih izveštaja i Računovodstvo finansijskih organizacija).\nObjavio je nekoliko radova u naučnim i stručnim časopisima i bio učesnik naučnih skupova i konferencija u zemlji i inostranstvu. Poseduje aktivno znanje engleskog jezika, kao i pasivno znanje nemačkog jezika.


Tuzla: Policajac udario u stub ulične rasvjete - SodaLIVE.ba / Već drugu deceniju zajedno!\nTuzla: Policajac udario u stub ulične rasvjete\nU saobraćajnoj nesreći koja se dogodila jučer oko 17 sati u ulici Tuzlanske brigade, kod Tenis centra u Tuzli, pripadnik tuzlanskog MUP-a, upravljajući službenim automobilom “Golf 4”, izgubio je kontrolu nad vozilom i udario u stub ulične rasvjete. Srećom, policajac je zadobio samo lakše tjelesne povrede, dok je na službenom automobilu pričinjena veća materijalna šteta.\n“Kada su u pitanju saobraćajne nesreće koje se dogode pripadnicima MUP-a sa službenim vozilom, kontrole su mnogo rigoroznije nego što je to kod drugih učesnika saobraćaja”, kazao je u izjavi za Sarajevo-x.com Miralem Malkić, portparol MUP-a TK, koji nije želio otkriti ime policajca koji je upravljao službenim vozilom.\nPrema njegovim riječima odmah nakon saobraćajne nesreće na lice mjesta došli su pripadnici Unutrašnje kontrole MUP-a TK zajedno sa uviđajnom ekipom.\n“Od policajca je uzet uzorak krvi kako bi se utvrdilo da li je vozilom upravljao pod dejstvom alkohola, utvrđivat će se pod kojim okolnostima je došlo do saobraćajne nesreće, odnosno, da li je policajac vozio brže nego je dozvoljeno, šta je, uopće, radio u tom dijelu grada i da li je trebao biti u tom dijelu grada”, kazao je Malkić.\nPrema njegovim riječima, ukoliko se utvrdi da je policijac bio pod dejstvom alkohola ili da je vozio brže nego je to dozvoljeno, odgovarat će i disciplinski i prekršajno, a od plaće će morati namiriti i štetu nastalu na automobilu.\n….ovaj mora da je bio pijan kao rus ili je bio u pitanju Samir policajac…trece solucije ne*a—-;):D


Pomoćnik Ministra poljoprivrede Aleksandar Bogićević u poseti Lučanima - LUČANI INFO | Najnovije vesti\nPredsednik opštine Lučani, Milivoje Dolović, održao je danas sastanak sa Aleksandrom Bogićevićem, pomoćnikom Ministra poljoprivrede. Opština Lučani iz godine u godinu povećava budžet za poljoprivredu, a 5.maja 2021. godine, počela je sa primanjem zahteva za subvencije u poljoprivredi za 2021. godinu i to je bio jedan od povoda današnje posete gospodina Bogićevića opštini Lučani.\n“Opština Lučani je jedna od najboljih opština u Srbiji što se tiče lokalnih programa za poljoprivredu i izdvajanju sredstava. Ove godine za poljoprivredu izdvojeno je 45.350.000 što su obzirom na veličinu opštine i njen budžet izvanredna sredstva. Veoma važno i pohvalno je formiranje odseka za javni razvoj i došli smo da to podržimo.\nMinistarstvo potencira saradnju sa lokalnim samoupravama gde jedni druge pomažemo. Poljoprivrednici imaju mogućnost da koriste lokalne programe podrške kao i projekte Svetske banke i Ministarstva poljoprivrede i za njih vlada veliko interesovanje i u ovom kraju“, rekao je pomoćnik ministra poljoprivrede, Aleksandar Bogićević.\nOn je pohvalio opštinu Lučani jer su poljoprivrednici dobro informisani i edukovani, mogu da dobiju pomoć pri obradi dokumentacije i izneo očekivanje da oko subvencija i apliciranja za podsticaje u opštini Lučani neće biti problema, što je veoma važno.\nPomoćnik Ministra poljoprivrede Aleksandar Bogićević u današnjoj poseti opštini Lučani istakao je problem seoske komunalne infrastrukture i atarskih puteva i naglasio da će u ovoj godini prioritet biti izgradnja i opremanje atarskih puteva.\n“Možda smo prvo trebali da obezbedimo uslove na selu, a to su pored atarskih i lokalni putevi, javna rasveta i sve što je potrebno za život i rad na selu, i to je prioritet u narednom periodu“, rekao je Bogićević.\nPredsednik opštine Lučani, Milivoje Dolović, rekao je danas na sastaku sa pomoćnikom ministra poljoprivrede, Aleksandarom Bogićevićem da je opština Lučani u 2021. godini izdvojila 45 miliona dinara za subvencionisanje poljoprivrede, a za narednu godinu planira se još više sredstava za ovu oblast, oko 55 miliona.\n“Na današnjem sastanku pored članova Saveta za poljoprivredu prisustvovali su i zaposleni u odeljenju za poljoprivredu i ruralni razvoj. Zahtevi za subvencije u opštini Lučani primaju se na dve lokacije, u opštini Lučani i zgradi Načelstva u Guči. Na današnjem sastanku gospodin Bogićević nas je uputio na trenutno raspisane konkurse na koje se mi kao lokalna samouprava možemo javiti i najavio nam mogućnost konkurisanja u narednom periodu za izgradnju, odnosno poboljšanje uslova na atarskim putevima, na koje ćemo se kao lokalna samouprava svakako javiti“, rekao je Dolović.\n“Opština Lučani poslednjih nekoliko godina intenzivno ulaže u opštinske puteve prvog i drugog reda, kao i nekategorisane putne pravce. Na teritoriji opštine Lučani ima 970km putne mreže od kojih atarski putevi čine oko 200 km. Što je bolja putna mreža atarskih puteva biće lakše našim poljoprivrednim proizvođačima“, rekao je Dolović.\nPomoćnik ministra poljoprivrede, Aleksandar Bogićević, prilikom današnje posete opštini Lučani obišao je poljoprivredno gazdinstvo Milovana Popovića u Milatovićima, koji se bavi mešovitom poljoprivrednom proizvodnjom, proizvodi mleko, gaji krave i ovce, obrađuje oko 15 hektara zemlje, ima zasade maline, kupine i krompira.


Velika Britanija: Asad izgubio kontrolu nad svojim narodom - Sputnjik Srbija\n19:03 18.10.2015 (osveženo 10:37 27.09.2016) Preuzmite kraći link\nSirijski predsednik Bašar el Asad izgubio je kontrolu nad sopstvenim narodom, a Rusija uzalud pokušava da očuva odnose sa trenutnim režimom, izjavio je britanski ministar odbrane Majkl Falon.\nOn je rekao da budućnost Sirije ne podrazumeva ostanak Asada na vlasti, a da Rusija ako želi da pomogne mora da postane deo procesa potrage za novim političkim rešenjem.\n„Rusija mora da počne da radi sa nama i drugim zemljama poput SAD, Nemačke i Francuske kako bi u Siriji na vlast došli drugi ljudi, među kojima nije Asad“, rekao je Falon.\nPrema rečima britanskog ministra, Asada podržava svega četvrtina stanovništva, što znači da sirijski predsednik nema kontrolu nad sopstvenim narodom. Rusija, dodao je Falon, uzalud pokušava da održi odnose sa sirijskim režimom, koji je ionako jako slab.\n„Asad ne može da bude deo rešenja, a Rusija mora da radi sa nama kako bi se pronašlo rešenje koje će staviti tačku na krvoproliće u Siriji“, rekao je on.\nIz Rusije, sa druge strane, u više navrata su izjavljivali kako je vojna operacija u Siriji usmerena isključivo na borbu protiv terorizma, kao i da nije podrška sirijskom predsedniku Bašaru el Asadu.\npolitičko rešenje, sirijska kriza, Majkl Felon, Bašar Asad, Sirija, Velika Britanija


Tri broda redovnog COSCO servisa povezivaće riječku s grčkim i turskim lukama - Pluton Logistics\nNa riječki kontejnerski terminal Brajdica u utorak (24. februar 2015. godine) je prvi put privezan brod „Contship Eco“, koji će uz sadašnja dva broda redovnog COSCO servisa, redovno povezivati Rijeku s glavnim grčkim i turskim lukama, saopšteno je iz firme „Jadranska vrata“.\nIz „Jadranskih vrata“, koncesionara terminala na Brajdici, navode da je brod „Contship Eco“, uz brodove „Orkun Kalkavan“ i „Reecon Emir“, sada jedan od tri broda koji su deo redovnog kineskog COSCO servisa. Jednom nedeljno po jedan od tri broda, kapaciteta od 600 do 800 kontejnera, uplovljavaće u riječku luku.\nU saopštenju se još podseća da je COSCO kineski nacionalni brodar, koji sa svojim redovnim nedeljnim feeder servisom povezuje luke Pirej i Rijeku, neprestano još od uspostavljanja feeder servisa 2009. Feeder servis je prevoz kontejnera brodovima (feeder) od utovarnog terminala do luke odredišta.\n← Koji su najveći izvoznici u januaru 2015?\nFrancuska pošta i „Renualt Trucks“ testiraju kamion sa pogonom na vodonične gorive ćelije →\nMalteškoj kompaniji povereno upravljanje kontejnerskim terminalom u Luci Drač\n22. jula 2021. Milica Milosavljevic\nRast pretovara kontejnera u Rijeci\n3. marta 2022. Milica Milosavljevic\n30. juna 2022. Milica Milosavljevic


Porsche priprema električni superautomobil › Made-in-Germany.rs\nNemačka automobilska kompanija “Volkswagen” započela je da razvija platformu za električni superautomobil. Za nosioca projekta izabran je “Porsche” koji će kasnije ovu platformu podeliti sa “Lamborghinijem” i “Audijem”.\nLamborghini je prošle godine predstavio svoju viziju električnog superautomobila, koncept “Terzo Millennio”, koji će na tom nivou ostati sve dok tehnologija baterija za električne automobile značajnije ne uznapreduje.\nDo tog vremena, nova platforma “SPE” mogla bi da podrži sve modele, počev od naslednika “Porschea 918”, pa preko električnog “Audija R8”, sve do potencijalnog produkcijskog modela Terzo Millennio, prenosi “B92”.\nPlatforma SPE je prvi put pomenuta u petogodišnjem planu koji je VW predstavio u novembru, a neimenovani zvaničnik kompanije je potvrdio da će Porsche raditi na razvoju superautomobila i sportskih automobila sa dvoja vrata. Međutim, prvi automobil na SPE platformi treba očekivati tek 2025. godine, do kada bi tehnologija baterija trebalo drastično da se poboljša.\nZa sledeću godinu Porsche najavljuje izlazak na tržište svog prvog potpuno električnog automobila “Mission E”, manjeg od “Panamere”, sa 600 KS i ubrzanjem do 100 km/h za manje od 3,5 sekundi.\nDomet ovog automobila sa jednim punjenjem baterije trebalo bi da bude oko 480 kilometara, a zahvaljujući punjaču od 800 volti, baterija bi do 80 posto svog kapaciteta trebalo da se napuni za oko 15 minuta.


Poruke će biti oprezne - Politika - Dnevni list Danas\nPočetna » Politika » Poruke će biti oprezne\nTakođe je rečeno da je Solana „podstakao obe strane da iskažu odgovornost, savitljivost i da priznaju nužnost za realistično kompromisno rešenje“ za status Kosova.\nSavet ministara EU trebalo bi da razmotri buduće odnose sa Srbijom u svetlu izbora na kojima su „reformski opredeljene političke snage dobile jasnu većinu“. EU na temelju toga očekuje brzo formiranje srpske vlade, rešene da nastavi „put Srbije u Evropu i spremne da se uhvati ukoštac s predstojećim izazovima u duhu konstruktivne saradnje s međunarodnom zajednicom“.\nIzvori Saveta ministara EU objasnili su da bi buduća srpska vlada trebalo da jasno politički i konkretnim merama potvrdi rešenost da uspostavi punu saradnju s Haškim sudom kako bi se obnovili pregovori o pridruživanju s Beogradom.\nOčekuje se da se u raspravi ministara u ponedeljak usaglase zasad različiti stavovi pojedinih članica EU oko toga „kako treba da glasi poruka ohrabrenja Srbiji“, odnosno koliko „precizne i fleksibilne“ treba da budu naznake o spremnosti da se obnove pregovori o sporazumu o stabilizaciji i pridruživanju.\nJedan zvaničnik nemačkog predsedništva EU je rekao da je situacija u Srbiji složena i da „sve poruke moraju da budu vrlo oprezne“. Šefovi diplomatija EU će saslušati i izveštaj ministarske trojke EU o poseti i razgovorima koji su u sredu boravili u Beogradu, a dobiće i informaciju visokog predstavnika EU Havijera Solane o razgovorima s albanskim prvacima u Prištini, kao i predstavnicima kosovskih Srba i čelnicima Kfora i Unmika.


Dodik: Komšićevo obraćanje je u funkciji zbunjivanja evropske i svjetske javnosti | Trebinje Danas\nSrpski član Predsjedništva BiH Milorad Dodik, istakao je da obraćanje Željka Komšića Parlamentarnoj skupštini Savjeta Evrope nije usaglašeno na Predsjedništvu BiH i ono ne odražava stav BiH, već lični politički stav čovjeka koji je uzurpirao i mjesto na kojem se nalazi.\nNa pitanje Srne da prokomentariše Komšićevo obraćanje parlamentu Savjeta Evrope, Dodik je naglasio da ono sadrži niz neistina, paušalnih ocjena i netačnih kvalifikacija, te da je u funkciji zbunjivanja evropske i svjetske javnosti.\n- Sam Dejtonski sporazum je rat u BiH okvalifikovao kao tragičan sukob, a Komšić je zaboravio da pomene da su sve anekse sporazuma potpisale i Republika Srpska i FBiH. Konstitutivnost naroda, protiv koje se Komšić konstantno zalaže, dio je Ustava BiH i tako će ostati sve dok se u BiH ne dogovorimo drugačije - rekao je Dodik za Srnu.\nSrpski član Predsjedništva BiH ocijenio je da ovakvi izleti člana Predsjedništva, kojima je Komšić sklon, dodatno urušavaju i Ustav BiH, ali i povjerenje koje je na minimumu u proteklih 26 godina.


Slovenija planira naplaćivati bolničke troškove nevakcinisanim građanima?\nObavezno vakcinisanje u Sloveniji bi bilo moguće samo ako se o tome osigura opći društveni konsenzus, možda čak putem referenduma, navela je Beović.\n“Na jednoj su strani oni koji su bili odgovorni i vakcinisali se, a na drugoj oni koji se ne žele cijepiti, a unatoč tomu uživaju sve beneficije”, kazala je Beović, dodavši da zato dolaze inicijative da nevakcinisani koji završe u bolnici plate dodatnu participaciju, odnosni dio troškova svog liječenja.\nOna se ne zalaže za uvođenje obaveznog vakcinisanja jer smatra da bi to imalo suprotan učinak i izazvalo javno protivljenje vakcinaciji.\nDodala je kako smatra da bi svojim zaposlenicima neki poslodavci trebali odrediti vakcinaciju kao uslov za rad, ali samo ako za to postoje zakonske mogućnosti.\nSlovenska vlada donijela je prije dva mjeseca odluku o obaveznom vakcinisanju protiv Covida-19 za zaposlene u državnoj upravi, ali ju je, do konačne ocjene o tome je li to u skladu s ustavom, suspendirao ustavni sud koji će ovih dana o tome donijeti konačni pravorijek.\n“Vidimo svjetlo na kraju tunela jer se čini da broj onih na intenzivnim odjelima neće preći 320, kako smo se bojali, ali je glavni problem nedostatak potrebnog kadra”, kazao je u četvrtak za medije Robert Carotta, državni tajnik u ministarstvu zdravstva, zadužen za koordinaciju rada bolnica, prenosi Hina.


Petak, 30/08 - Fudbal, Italija, Serija B\n30/08Kjevo vs EmpoliDa postigne pogodak - obe ekipetip: Da\nVeć u drugom kolu Serije B nas očekuje veliki derbi pošto će koplja ukrstiti dve ekipe koje su prošle godine igrale u Seriji A. U pitanju su Kjevo i Empoli čiji meč je zakazan za 21 čas.\nFudbaleri Kjeva su prošle sezone izgledali jako loše na terenu i sigurno da ne čudi što su ispali iz Serije A, i to dosta rano, tako da su nekoliko poslednjih mečeva u eliti odigrali bez nekog pritiska, i uglavnom sa po nekoliko fudbalera u timu iz omladinskog pogona. I u Seriji B "leteći magarci" nisu na najbolji način otvorili šampionat pošto su prvom kolu poraženi na gostovanju kod Peruđe, iako je zanimljivo da su prvi došli do vođstva na tom meču, ali kasnije nisu uspeli da odole velikim napadima Peruđe, i na kraju je meč završen rezultatom 2:1.\nNije Empoli toliko loše izgledao prošle sezone u Seriji A, ali su ipak na kraju nesrećno ispali iz lige, iako su odigrali spektakularan meč poslednjeg kola na gostovanju kod Intera. Novu sezonu je Empoli započeo dosta uspešno pošto su na svom terenu savladali Juve Stabiju sa 2:1 i tako nagovestili da je ove sezone jedina ambicija povratak u društvo najboljih. Zanimlijvo je da je Empoli i pre dve godine igrao u Seriji B, i na kraju su uspeli da osvoje prvo mesto i nekoliko kola pre kraja obezbede ulazak u najkvalitetniji rang italijanskog fudbala.\nI jedna i druga ekipa žele povratak u Seriju A, što nam daje garanciju da će i jedni i drugi u ovom susretu ići na pobedu, pa nam to eventualno može doneti meč sa velikim brojem golova. Mišljenja smo da će ih biti na obe strane, pa vam zbog toga preporučujemo da probate sa igrom GG koju kladionica 10bet plaća sa kvotom 1.85.


NUNS: Pretnje Zorana Ćirjakovića moraju da se zaustave - Društvo - Dnevni list Danas\nPočetna » Vesti » Društvo » NUNS: Pretnje Zorana Ćirjakovića moraju da se zaustave\nNUNS: Pretnje Zorana Ćirjakovića moraju da se zaustave\nDanas Online21.10.2021. 12:02\nNUNS Foto: Logo\nNezavisno udruženje novinara Srbije najoštrije je osudilo brutalne pretnje upućene novinarkama Jovani Gligorijević i Snežani Čongradin, kao i istoričarki Dubravki Stojanović i književnoj kritičarki Jeleni Lalatović, saoptilo je ovo Udruženje.\nPretnje su upućene sa naloga „Autošovinizam voč poništenog Džendera Vukadinovića“ na Tviteru, iza kojeg stoji, opravdano sumnjamo, Zoran Ćirjaković. Pored pretnji koje povremeno upućuje, lice koje stoji iz Tviter naloga na ovaj način nastavlja da proganja novinarke, posebno Jovanu Gligorijević. U dva tvita tokom večeri 20. oktobra autor je napisao da mu je „teško da zamisli da postoji muškarac, koji bi, koliko god da je odvratan i jadan, poželeo da siluje Jovanu Gligorijević“, a samo par minuta pre toga napisao da „Jovani Gligorijević, Snežani Čongradin, Dubravki Stojanović i Jeleni Lalatović želi sve najgore sem silovanja i kiseline u lice“, navode iz NUNS-a.\nKako kažu, ovo nije prvi put da se pretnje upućuju sa istog naloga. Pre skoro godinu dana sa tog naloga je upućena pretnja novinarki Vesni Mališić prema kojoj se indirektno pozivalo na ubistvo. Takođe, podsetnika radi, u julu 2019. Jovana Gligorijević, Snežana Čongradin, Isidora Petrović, Dubravka Stojanović, Adriana Zaharijević i Jelena Lalatović su poslali otvoreno pismo javnosti u kojem su jasno i precizno ukazale na kontinuirani teror koji je nad njima sprovodio Ćirjaković.\nNUNS upozorava da govor mržnje i pozivanje na linč nikako ne bi smeli budu sastavni deo uobičajene komunikacije među ljudima koji različito misle. Jer, to što osumnjičeni možda nije nikada učestvovao u bilo kakvom nasilnom događaju ne znači da svi ljudi koji čitaju njegove objave na ono što je napisao gledaju samo kao na deo neke polemike.\n– Takođe pozivamo policiju i tužilaštvo da što pre pronađe i procesuira osobu koja se nalazi iza ovog naloga. NUNS će o ovom slučaju obavestiti nadležne organe, uneti ih u Bazu napada i pritisaka na novinare i izvestiti o njima međunarodne organizacije, kažu iz Udruženja.\nFestival rakije: Razvojna šansa u turističkoj ponudi Šumadije


Niška televizija » Dugi sudski procesi i netransparentnost najčešći problemi pravosuđa (VIDEO)\nObjavljeno 06.06.2014. 16:13\nPredugo trajanje sudskih postupaka i netransparentnost suđenja su najčešći problemi u domaćem pravosuđu, pokazao je ovogodišnji izveštaj Inicijative mladih za ljudska prava. Ovi problemi se ponavljaju iz godine u godinu, kažu istraživači, a više od 12 hiljada predstavki pred Evropskim sudom za ljudska prava se odnosi baš na postupke koji dugo traju.\nU poslednje četiri godine nema bitnijih pomaka u kvalitetu rada pravosuđa, zaključak je istraživača Inicijative mladih za ljudska prava koji su analizirali domaće pravosuđe.\nProblem postoji i po pitanju transparentnosti rada sudova. Zakonodavni okvir se stalno unapređuje, ali je primena zakona nezadovoljavajuća, zaključeno je na okruglom stolu o primeni standarda pravičnog suđenja u pravosudnom sistemu Srbije, koji je okupio nekoliko nevladinih organizacija.


Tribina o konceptu totalne odbrane - Centar za evroatlantske studije - CEAS\nNa tribini su govorili državni sekretar u Ministarstvu odbrane Aleksandar Živković, general u penziji Vidosav Kovačević, admiral u penziji Boško Antić, pukovnik dr Dejan Stojković iz Uprave za strategijsko planiranje Sektora za politiku odbrane i potpukovnik Žarko Stojković iz Uprave za obaveze odbrane Sektora za civilnu odbranu i pripreme za odbranu.\nPozdravivši sve prisutne u ime ministra odbrane Aleksandra Vulina i zahvalivši se organizatorima tribine na doprinosu u predstavljanju sistema odbrane na ovogodišnjem Sajmu knjiga, ne samo kroz izdavaštvo, već i kroz približavanje široj javnosti svega onoga što se radi u Ministarstvu odbrane upravo kroz ovakve aktivnosti, državni sekretar Živković istakao je da koncept totalne odbrane nije novina ovog vremena, ali da jeste neophodan.\n- Iz duge istorije ljudskog društva poznato je da onaj ko se brani mora da angažuje sve kapacitete da bi odbranio svoje vitalne vrednosti. Kao što znamo iz istorije Srbije u 20. veku, od balkanskih ratova, tokom Prvog svetskog rata, do odbrane tokom NATO agresije 1999. godine bile su angažovane sve vrednosti, kapaciteti i resursi društva u svim formama i pod različitim nazivima. Najveći broj država razvija sisteme koji angažuju sve sisteme društva i države u otklanjanju rizika za svoje vrednosti što nam ukazuje na to da je koncept totalne odbrane izuzetno važan – poručio je državni sekretar Živković.\nGovoreći o iskustvima drugih zemalja na ovom polju, pukovnik Stojković poručio je da koncept totalne odbrane koriste brojne zemlje već duži niz godina i da kao takav on nije novina.\n- Najčešći razlozi zbog kojih se neka zemlja opredeljuje da koristi koncept totalne odbrane jeste njen geopolitički i geostrateški položaj, njena tradicija i istorija. Ovaj koncept najčešće primenjuju male zemlje s ograničenim ljudskim resursima i materijalnim kapacitetima i upravo taj koncept obezbeđuje njihov suverenitet, slobodu i nezavisnost – ocenio je pukovnik Stojković navodeći da su među zemljama koje primenjuju koncept totalne odbrane Švedska, Finska, Norveška, Švajcarska pa čak i Singapur.\nPotpukovnik Žarko Stojković istakao je da totalna odbrana uključuje vojnu i civilnu odbranu.\n- Bezbednost društva i odbrana društva nije zadatak vojnih snaga, već je to zadatak i obaveza svih i to je ono što se promoviše kroz teme iz oblasti odbrane i zaštite koje su od prošle godine ponovo dobile mesto u nastavnom planu i programu srednjih škola – zaključio je potpukovnik Stojković, a sa ocenom da je ofanziva neizostavan deo svake odbrane složio se i Vidosav Kovačević.\nBoško Antić je odgovarajući na pitanje kako se koncept totalne odbrane u poslednjem sukobu 1999. godine pokazao na delu naglasio da je samo totalnom odbranom „bilo moguće ostvariti da agresor, uprkos do tada neviđenom rasporedu neprijateljskih snaga ne ostvari svoje ciljeve - da za kratko vreme uništi Vojsku Jugoslavije i time napreduje ka ostvarenju krajnjeg cilja – nesmetanom prolasku ka Evroaziji i Rusiji“ te naglasio da je ovaj koncept u savremenim uslovima neophodan.


Ravangrad Wine Fests - Moja Srbija\nОзнака: Ravangrad Wine Fest\nOdržan Ravangrad wine fest Turistička organizacija grada Sombora upriličila je u subotu, 4. decembra, dvanaesti po redu „Ravangrad wine fest”, festival vina i hrane. Preko 50 izlagača iz Mađarske, Hrvatske i Srbije, vinarija, udruženja i institucija, predstavilo se posetiocima ovogodišnjeg festivala. Tokom trajanja „Ravangrad wine festa”, koji se ove godine održao na otvorenom, u centru grada, posetioci su mogli da […]\nTags: festival, Ravangrad Wine Fest, Sombor, Turistička organizacija Sombora\nRavangrad Wine Fest – Festival vina i hrane u Somboru\nRavangrad Wine Fest – Festival vina i hrane u Somboru Turistička organizacija grada Sombora organizuje XII Međunarodni festival vina i hrane „Ravangrad Wine Fest”. Festival će biti održan 04. decembra 2021. godine u Sokolskom domu (Venac vojvode Petra Bojovića 11) i Mađarskoj građanskoj kasini (Venac vojvode Petra Bojovića 13). Radno vreme Festivala biće od 12 do 20 časova. Festival vina […]\nTags: festival, Ravangrad Wine Fest, Sombor\nOtkazan ovogodišnji Ravangrad Wine Fest u Somboru\nOtkazan ovogodišnji Ravangrad Wine Fest u Somboru Imajući u vidu probleme izazvane pandemijom korona virusa, te da je epidemiološka situacija u čitavom regionu izrazito nestabilna, ovogodišnji festival vina i hrane Ravangrad Wine Fest u Somboru neće biti organizovan. Ravangrad Wine Fest je manifestacija sa dugom tradicijom koja iz godine u godinu pleni i privlači sve veći broj izlagača i posetilaca. […]\n3 новембра, 2018 Ostavite komentar\nFESTIVAL VINA I HRANE – RAVANGRAD WINE FEST Turistička Organizacija Grada Sombora, ove godine organizuje, tradicionalni X Međunarodni festival vina i hrane „Ravangrad Wine Fest“. Festival će biti održan 01. decembra 2018. godine u Sokolskom domu (Venac vojvode Petra Bojovića 11) i Mađarskoj građanskoj kasini (Venac vojvode Petra Bojovića 13) .Radno vreme Festivala biće: od 12h – 21h. Festival vina […]\nTags: Ravangrad Wine Fest\nMeđunarodni festival vina i hrane ovog vikenda u Somboru Ovogodišnji Međuarodni festival vina i hrane „Ravangrad Wine Fest“, deveti po redu, održaće se u subotu, 2. decembra u Gradskoj hali „Mostonga“ u Somboru. Festival vina i hrane u Somboru jedinstvena je manifestacija ove vrste na području Zapadnobačkog okruga, i kao takva iz godine u godinu okuplja sve veći broj izlagača […]


Početna » Vesti » Uskoro novi konkurs za subvencionisanje zadruga\nMlekara Green Milk, pčelarska zadruga Med i voće, voćarska zadruga Poljanica Trend i mnoge druge doživele su procvat svoje proizvodnje tek nakon subvencija koje su dobile iz ministarstva zaduženog za regionalni razvoj. Sada je u planu novi konkurs.\nNastavljajući istim tempom u planu je još jedan konkurs za subvencionisanje čak 60 zadruga koji bi trebalo da bude objavljen za manje od mesec dana, najavio nam je ministar Milan Krkobabić.\n„Ovo je moj poziv domaćinima koji imaju oformljenu zadrugu ili žele da je oforme da se prijave na konkurs. Sredstva su tu, samo je potrebno da se odlučite čime želite da se bavite. Novac je odvojen za opremu, višegodišnje zasade, za osnovno stado, mašine, tehnologiju, sve ono što pomaže da se napravi iskorak u toj proizvodnji. Formalnosti su već poznate i nisu komplikovane“, objašnjava ministar Milan Krkobabić.\nNedavno je u Palati Srbija uz podržku Vlade Republike Srbije, formiran je Nacionalni tim za preporod sela Srbije koji će imati za cilj da spreči odumiranje više od hiljadu sela u brdsko-planinskim, jugoistočnim i strateški važnim pograničnim područjima Srbije.\nSagovornik: minstar Milan Krkobabić\n500 zadruga u 500 sela Konkurs zadrugarstvo Zadružni savez Srbije Zemljoradničke zadruge


Izbori će biti najverovatnije 24. aprila, izjavio je premijer Srbije Aleksandar Vučić. Premijer, koji već po drugi put ide na vanredne parlamentarne izbore, objašnjava da će oni biti referendum o tome hoće li Srbija 2020. da bude moderna evropska zemlja, odnosno “hoćemo li budućnost ili prošlost”. No, da li je pružio ubedljivu argumentaciju zašto građane ponovo izvodi na birališta?\nPostala je već tradicija da se izbori u Srbiji održavaju na svake dve godine. I to bez ikakvog vidljivog razloga.\n„Najradije bih rekla kakvi izbori, nemojte da nas zamajavate, a sa druge strane znam ako bude izbora a ne izađem ništa nisam uradila i to je jedno vrlo čudno stanje“, rekla nam je Beograđanka Zorica Civrić. Dodaje da joj ovoga puta „naročito smeta metod produživanja vlasti“ dok njen sugrađanin Goran, iako saglasan da prečesto izlazimo na birališta, ipak opravdava takvu odluku.\n„Nije normalno, ali nama je takva tradicija, kod nas mora tako, sve što ne valja idemo na izbore. Pa, i opozicija je htela izbore. I podržavam potpuno premijera što je raspisao izbore, i treba da raspiše izbore i da ih dotuče do nogu i da bude 70 posto“, kaže nam Goran. Na našu konstataciju da premijer i sada ima veliku podršku i da može da radi nesmetano, te pitanje zašto misli da su nam potrebni izbori kaže: „Kod nas vlada takvo stanje već godinama da i onaj ko ima 50 odsto, i 70 odsto, oni ga omalovažavaju da je niko i ništa.“\nNo, niti je vladajuća koalicija ugrožena, niti je vlada ostala bez podrške u parlamentu. Naprotiv, premijer Aleksandar Vučić i njegova Srpska napredna stranka ne samo da imaju komotnu većinu da sami vladaju već i potpunu kontrolu u zemlji. Opozicija sa druge strane, nikad slabija. A opet, uz konstantne žalopojke na neku atmosferu koja ih navodno koči u reformama, ovo su drugi vanredni izbori od 2014. godine koje iniciraju.\nDa li bi tako nešto bilo zamislivo u zemljama sa stabilnim parlamentarnim demokratijama, kakva je na primer u Velikoj Britaniji? Jedino u slučaju da zemlja dobije seriju nestabilnih vlada, kaže za RSE Erik Gordi, ekspert za jugoistočnu Evropu sa londonskog Univerzitetskog koledža.\n“Na primer ili da su krhke koalicije ili da premijer radi nešto što nije u skladu sa izbornom platformom. Recimo, to nije bio redak slučaj u Italiji sve do 90-ih godina gde su održavani izbori manje-više skoro svake godine“, kaže Gordi.\nVučić još jedne vanredne parlamentrne izbore pravda time da je Vladi “potreban pun mandat da se donesu teške odluke i da se država, kroz temeljno sprovođenje reformi do 2020. godine nađe pred vratima Evropske unije.”\n„Hoćete li Srbiju kao modernu, evropsku zemlju? Ovo je referendum – hoćemo li da Srbija do 2020. bude moderna evropska zemlja koja će da ima najbolju saradnju sa Rusijom ili nećemo? Ili ćemo da vraćamo Srbiju u prošlost? Srbija ima priliku da bira između budućnosti i prošlosti“, poručio je Vučić kada je gostujući u utorak uveče na Javnom servisu objavio da će izbori biti najverovatnije 24. aprila.\nNo, teško da je pružio uveravanje šta ga sada koči kada ima više od 50 odsto podrške u parlamentu.\nZato su mnogi uvereni da Vučić, bez obzira što stalno jadikuje da se osporavaju rezultati reformi, izlaskom na izbore jednostavno želi da iskoristi trenutak svoje popularnosti i slabost opozicije. Do takvog zaključka dolazi i naš sagovornik Erik Gordi.\n“Znači da se plaše, ako se izbori održavaju u regularnom terminu, da će biti manje popularni pa bi mogli da izgube. Možemo da pretpostavimo da oni očekuju da će se nešto desiti u naredne dve godine što neće biti povoljno za njih, ali ne znam šta bi to moglo da bude. Vodeći političari, ko god da su, stalno pričaju o nekim reformama a niko ne zna koje su to reforme. To je prilično prazna priča. Ne vidim šta bi oni radili u vezi sa EU što nisu radili i ne rade sada”, rekao nam je Gordi.\nOd čestih izlasaka na birališta one koji odlučuju o izborima ne sputava ni to što nepotrebno rasipaju novac. Ovoga puta će se zbog toga ići na rebalans budžeta. No, ministar finansija Dušan Vujović tvrdi da je "to mala cena za ono što Srbija dobija prevremenim parlamentarnim izborima, a to je potvrda da se reforme sprovode u dobrom smeru”.\n"To su relativno mali troškovi. Oni zvuče kad vi to izgovorite, ali 580 miliona je manje od jedne milijarde. Nemojte da od komarca pravite slona", slikovit je bio ministar finansija.\n“Ne treba praviti nikakve životinje, već treba pričati o budžetskim izdacima onakvim kakvi jesu”, odgovora Nemanja Nenadić iz Transparentnosti Srbija.\nOn se slaže sa ministrom da nije reč o velikoj stavci u odnosu na ukupan budžet, ali kaže da nikada do sada zbog vanrednih izbora nije bilo rebalansa budžeta već da su izdvajana sredstva iz budžetske rezerve.\n“Ono što međutim zbunjuje u izjavi ministra finansija jeste najava da će se zbog tog nevelikog troška, komarca kako on reče, praviti rebalans budžeta. Nisu u pitanju samo ti direktni troškovi, troškovi izborne administracije niti troškovi finansiranja izborne kampanje. Znatno su veći oni rashodi koji se odnose na zastoj državne administracije do koga može doći usled izbora ili pak pojačano trošenje budžetskog novca da bi kampanja ljudi koji su na vlasti na republičkom, pokrajinskom ili lokalnom nivou imala snažniji odjek kod građana. Te troškove niko ne meri”, upozorava Nenadić.\nTroškovi izbora nisu još u potpunosti poznati, napominje Nenadić, delimično što izbori nisu još uvek raspisani, a drugo zbog toga što se ne može pouzdano znati unapred koliko će biti izbornih lista, pa samim tim ni članova biračkih odbora za koje se izdvajaju naknade iz budžeta.\nZa to vreme građane, poput naše sagovornice Zorice Civrić, muči druga muka.\n“Nikako nismo u dobroj situaciji kada su izbori. Uvek smo nekako prinuđeni, barem se ja tako osećam, prinuđena sam da ne glasam za nešto ili da protiv nečeg glasam”, zaključuje naša sagovornica.


Da vam ključevi svih prostorija budu sigurni i na jednom mjestu\nKompanije i organizacije koje u svakodnevnom poslu koriste veliki broj ključeva, raspoloživih širem krugu korisnika, imaju potrebu za kontrolom upotrebe tih ključeva. Sistemi za čuvanje ključeva se koriste za čuvanje ključeva najrazličitijih namjena, a zasnovani su na inteligentnim rješenjima koja odlikuje visok stepen pouzdanosti. Takođe, iskustvo pokazuje da korisnici mnogo brže vraćaju ključeve kada znaju da postoji nadzor nad njihovom upotrebom.\nSistemi za čuvanje ključeva su zasnovani na posebnim privjescima koji mogu da detektuju prisustvo ili odsustvo ključa, a u zavisnosti od podešavanja sistema mogu i da zaključaju ključ na koji korisnik nema pravo i tako spriječe njegovo neovlašćeno uzimanje. Ključevi su opremljeni inteligentnom elektronskom kukicom na osnovu koje ih sistem razlikuje, a sistem prikazuje korisniku na koje ključeve ima pravo.\nPoseban softver nadgleda više ormarića istovrijemeno, pružajući punu kontrolu i upravljanje nad korišćenjem ključeva. Sistemi za čuvanje ključeva su fleksibilni i lako se mogu proširiti kako obim posla i potrebe klijenta budu rasli.


Foto: nigellevine / Twitter\nOvaj 28-godišnjak, koji je bio dvoranski prvak Evrope u trci štafeta na 4x100 metara u Geteburgu 2013, pao je doping testu kojim je otvrđeno da je koristio klenbuterol.\nTa supstanca se nalazi na listi zabranjenih jer može da popravi fizičke sposobnosti osobe koje je koriste, a i da pomogne u smanjenju težine.\nNajdžel Levin je ovog januara doživeo tešku saobraćajnu nesreću kada je na vozilo u kome je bio sa kolegom-atletičarem Džejmson Elingtonom iz suportne trake udario drugi automobil. Levin je tada doživeo prelom karlične kosti, posle čega je uspeo da se u aprilu vrati treninzima, ne i takmičarskim nastupima, a tri godine stariji Elington je doživeo dvostruki prelom noge tom prilikom.\nOn se ovog septembra radovao, i na društvenim mrežama to objavio, što je zahvaljujući "ruskom doping skandalu" njemu i kolegama iz britanske reprezentacije pripala bronza sa Svetskog prvenstva održanog 2013. u Moskvi. Tada su Rusi bili treći, iza štafeta SAD i Jamajke, a Britanci sa skoro sekund zaostatka četvrti. Kako je "zbornoj komandi" ta medalja naknadno oduzeta, Velika Britanija je osvojila bronzu, ali se Levin radovao samo od septembra do ovog decembra, kada je ustanovljeno da se dopingovao.\n"OVO JE CIRKUS, A TI LJUDI SU GLUMCI BEZ SRAMA!" Zvezda Rusije je toliko besna da je i Putin dobio pismo zbog SKANDALA\nZvezda hrvatske atletike Blanka Vlašić odustala od prvenstva Evrope\nJedna od najboljih skakačica u vis svih vremena, hrvatska atletičarka Blanka Vlašić, neće nastupiti na Evropskom prvenstvu koje se održava u Cirihu.\nNadmašio svetski rekord Bubke, a ostao bez zlata u Pekingu\nKanadski atletičar Šonesi Barber osvojio je zlatnu medalju u skoku s motkom na Svetskom prvenstvu u Pekingu.\nVesni, mami Ivane Španović, trebalo je puno strpljenja da ćerku izvede na šampionski put. Ljubavi, frizure, tetovaže, stvari su koje je trebalo sa Ivanom „preživeti”. To je priznala u emotivnoj ispovesti u serijalu Majke šampioni koji se emituje na TV Arena sport.


Koncerti u decembru u Beogradu ~ Blog\nKoncerti u decembru u Beogradu\nDecembar je mesec kada se u svakoga od nas postepeno "uvuče" praznično raspoloženje, kada nam ni hladnoća više ne predstavlja problem i kada željno iščekujemo doček Nove godine i priliku da uživamo u odabranom društvu. Takođe, decembar je mesec kada se u Beogradu održava veliki broj dugo očekivanih koncerata koji predstavljaju idealan uvod u novogodišnje praznike. Izbor je veliki, bez obzira da li ste ljubitelj jazz muzike, starog, dobrog roka ili volite da se veselite uz taktove narodne muzike. Sa sobom ponesite samo dobro raspoloženje i obavezno na vreme obezbedite svoje prenoćište u Beogradu, u blizini lokacije na kojoj se održava koncert.\nVeć 1. decembra u beogradskoj Štark Areni čekaju vas Bajaga i instruktori. Uz veliki broj starih, ali i novih hitova, jedan od najpopularnijih domaćih bendova obećava pravi spektakl svojoj publici, koja nije malobrojna. Ako nas pitate, idealan način da se započne mesec je upravo Bajagin koncert!\nU nedelju, 2. decembra u velikoj dvorani Sava Centra nastupiće Nišville Big Band sa dirigentom Dr. Dragoslavom B. Petrovićem, zatim Eyot, najbolji srpski jazz sastav na međunarodnoj sceni i kao vrhunac večeri legendarna grupa GIPSY KINGS sa osnivačem Pakom Balardom, ovogodišnjim dobitnikom Nišville Grand Prix festivala „Šaban Bajramović“ za fuziju džeza sa drugim muzičkim pravcima, dok će u foajeu Sava Centra nastupati : Nišville Youth Orchestra, koji je nastao kao deo evropskog RYCO projekta Sarajevo/Niš /Tirana i Jayus Jazz, sekstet koji će otvoriti naredno, jubilarno 25. izdanje Nišville jazz festivala.\nIstoga dana, 2. decembra, u Hali Sportova nastupiće jedna od najboljih pevačica današnjice- Beth Hart. Ova svetski poznata blues/rock diva u Beograd dolazi u okviru proslave svoje 25 godina duge karijere za čije vreme je sarađivala sa značajnim brojem poznatih muzičara! Nakon prošlogodišnjeg koncerta u Hali sportova, koji je ocenjen kao spektakularan, publika željno iščekuje nastup ove svetske zvezde u Beogradu!\nZa sve ljubitelje nešto laganijih i romantičnih nota, pravi izbor je definitivno koncert Vlade Georgieva, u Sava Centru- 13. i 14. decembra! Između ostalog, imaćete priliku da čujete i pesme sa novog albuma, ali i sve dobro poznate hitove uz koje smo svi makar jednom tugovali, popili ili se zaljubili!\nPravi spektakl u Beogradu, prirediće Goran Bregović, 15. decembra! Kao jedini dobitnik Grammy nagrade sa naših prostora, Goran Begović poznat je kao neko ko sa svojim bendom na svakom koncertu uvek napravi atmosferu za pamćenje, a ne sumnjamo da će tako biti i te decembarske noći u beogradskoj Štark areni!\nNa repertoaru u decembru su i 3 koncerta Željka Joksimovića u Sava Centru i to 3, 6. i 18. decembra! Pod sloganom "Dva sveta", ponovo će biti priređen spektakl za koji se uvek traži karta više, tako da, ukoliko ste ljubitelj jednog od najpopularnijih muzičara sa ovih prostora, nabavit svoju kartu na vreme i uživajte u vrhunskom muzičkom ugođaju!\nSam kraj meseca rezervisan je za poklonike elektronske muzike! Naime, 22. decembra u Hangar Luke Beograd dolazi Marco Carola! Carola se smatra nekrunisanim "kraljem Ibice" koga se beogradska publika i te kako uželela, s obzirom na to da je u Beogradu nastupao još davne 2009. godine! Na nastupu će imati pratnju u vidu Marka Nastića i Stefana Rončevića- Runy-ja, tako da je spektakl zagarantovan!\nUkoliko još uvek imate dilemu kuda za Novu godinu, možda će Vam saznanje da 31. decembra u Štark areni nastupaju Aca Lukas, Jala Brat i Buba Koreli, konačno rešiti taj problem! Luda žurka u "najluđoj noći" je zagarantovana, zato proverite kako izgleda najbolji provod ne samo u Beogradu, nego i na Balkanu!\nApartmani u Beogradu imaju najbolju ponudu za Vas ukoliko tražite idealan smeštaj kako biste mogli da uživate u nastupima omiljenih muzičara! Bez obzira da li dolazite u paru, u većem društvu ili porodično, potražite stan na dan u Beogradu. Izbor je veliki, apartmani se nalaze na svim lokacijama u prestonici, a na vama je samo da odaberete onaj stan na dan koji ispunjava sve vaše zahteve. Dobrodošli!


Tužilaštvo traži maksimalnu kaznu za Šušnjara - Suočavanje - Dnevni list Danas\nPočetna » Društvo » Suočavanje » Tužilaštvo traži maksimalnu kaznu za Šušnjara\nTužilaštvo traži maksimalnu kaznu za Šušnjara\n0Piše: S. B. 13. septembra 2019. 08.52 Izmenjeno: 27. novembra 2019. 14.42\n„Svirep je način izvršenja ovog djela prema djeci, ženama i starijim osobama. Optuženi ni na koji način nije izrazio žaljenje, niti kajanje zbog svojih postupaka. Presuda mora biti poruka žrtvama i njihovim porodicama da nikada neće biti zaboravljeni“, rekao je Marušić, prenosi portal detektor.ba.\nTužilaštvo BiH tereti Šušnjara da je sredinom juna 1992. učestvovao u napadu, nečovječnom postupanju i pljačkanju imovine bošnjačkih stanovnika iz sela Koritnik, koji su bili zatvoreni u jednoj kući u Pionirskoj ulici. Kako piše u optužnici, civile su natjerali da pređu u drugu kuću, na koju su pucali i zapalili je, ubivši zatvoreno stanovništvo. Među ubijenim je bila i beba od dva dana.\nRadomir Šušnjar, TužilaštvoSarajevo\nTužilaštvo traži za Miškovića pet godina zatvora


Dodik: BiH bi za 20 godina mogla da bude samo bošnjačka zemlja\nAgencije 17.11.2011 20:24\nBANJALUKA - Predsjednik Republike Srpske i lider Saveza nezavisnih socijaldemokrata (SNSD) Milorad Dodik izjavio je danas da bi BiH za 20 godina mogla da postane isključivo bošnjačka zemlja, u slučaju da bude ukinut princip pariteta kao osnova za formiranje državnih institucija.\nDodik je u izjavi za Radio-televiziju Republike Srpske (RTRS) kazao da je lider Stranke demokratske akcije (SDA) Sulejman Tihić, tokom današnjih pregovora lidera šest stranaka u Sarajevu, pokušao da uvođenjem popisa stanovništva razbije princip pariteta kao osnovu za formiranje Savjeta ministara BiH, što je za srpsku stranu neprihvatljivo.\n"Tu je suština problema zašto sada nema 10 novih ministara. Nema ih zato što se jedan osnovni bazični princip konstituvnosti naroda pokušava rušiti na principu toga da se postave pripadnici naroda koji bi odgovarali strukturi stanovništva, a ne da bi se držao balans i paritet", rekao je Dodik.\nPrema njegovim riječima, paritet podrazumijeva da po jedna trećina svih funkcija pripade jednom od konstitutivnih naroda, ali se uvlačenjem kategorija ostalih kroz odluku "Sejdić-Finci" želi narušiti paritet i otvoriti vrata da se u BiH većinski odlučuje.\n"To je veoma suptilno smišljena varijanta koja traje godinama", kaže lider SNSD-a.\nDodik, koji je napustio sastanak, rekao je da je srpska strana u razgovorima opet pokazala fleksibilnost, ali da se "još jednom potvrdilo da je problem među partnerima" u Federaciji, navela je RTRS.\nDodik je kazao da Bošnjaci traže da dobiju četiri ministarska mjesta, između ostalih Ministarstvo spoljnih poslova i Ministarstvo finansija, kao i Upravu za indirektno oporezivanje, iz čega se, kako je rekao, vidi potreba za njihovom dominacijom.\n"Ako to prođe, ova zemlja za 20 godina samo može da bude isključivo bošnjačka zajednica. Šta ako pobijedi politička opcija kod bošnjačkog naroda koja je motivisala onog ko je pucao na američku ambasadu, kako ćemo se onda ponašati. Mi nemamo pravo da budemo neoprezni", prenijela je RTRS izjavu Dodika.\nOn je poručio da Srpska ne želi da nekom prepušta svoje nadležnosti, pa samim tim ni da remeti odnose pariteta i balansa na nivou BiH.\nPoručivši da je Dejtonski mirovni sporazum jedini okvir i da ga srpska strana prihvata, Dodik je istakao da i bošnjačka strana prihvati taj sporazum koji je potpisao Alija Izetbegović, predstavljajući u Dejtonu Bošnjake.\n"Ako hoćete da razriješite odredbe Dejtonskog sporazuma onda morate dobiti našu saglasnost koju ste pokušali da dobijete nametanjem odluka visokog predstavnika, ali to više ne može da prođe. Morate da nas uvjerite da mi tu dobro stojimo, ali ono što oni nude mi bismo samo lošije stajali. Mi moramo da branimo RS po svaku cijenu", precizirao je Dodik.\nOn je poručio da nema ambicije da bude funkcioner BiH, da to "nikada neće biti niti ga to interesuje".


Saradnjom vlada i komora Balkana do veće konkurentnosti na EU tržištu - Akta.ba\n23.03.2021. 09:28 / Izvor: Akta.ba\nPredsjednik Vanjskotrgovinske/Spoljnotrgovinske komore Bosne i Hercegovine Ahmet Egrlić i zamjenik generalnog sekretara Nihad Bajramović prisustvovali su nedavno u Podgorici sjednici Upravnog odbora Komorskog investicionog foruma zapadnog Balkana nakon čega su zajedno sa ostalim članovima Upravnog odbora u prostorijama Vlade Crne Gore održali sastank sa ministrom finansija i socijalnog staranja Milojkom Spajićem i ministrom ekonomskog razvoja Jakovom Milatovićem.\nTokom sjednice Upravnog odbora kojom je predsjedavao predsjednik Egrlić, donijeta je odluka o osnivanju Predstavništva Stalnog sekretarijata KIF-a ZB6 u Podgorici, čime će se dodatno unaprijediti djelovanje ove regionalne poslovne asocijacije koja okuplja oko 350.000 kompanija. Za novog generalnog sekretara Stalnog sekretarijata KIF-a Upravni odbor je izabrao Tatjanu Sterjovu iz Stopanske komore Sjeverne Makedonije, koja je na toj dužnosti zamijenila Safeta Gërxhaliua.\nNa sjednici su takođe razmotrena i pitanja koja se odnose na redefinisanje aktivnosti KIF-a u pravcu dalje profesionalizacije, intenziviranja realizacije projekata i saradnje sa drugim regionalnim organizacijama i asocijacijama. Komorski investicioni forum ZB6 je prepoznat u međunarodnim okvirima kao ključni partner u značajnim evropskim i regionalnim projektima, Rad KIF-a, prema ocjeni Upravnog odbora, biće dodatno unapređen profesionalizacijom njegovih struktura, donošenjem novog statuta i kreiranjem fonda iz kojeg bi se finansirao.


huawei p smart 2019 dolazi u januaru - mobilni magazin, vesti i informacije o mobilnim telefonima\nPo nezvaničnim informacijama Huawei sprema mobilni telefon Huawei P Smart 2019 koji na evropsko tržište stiže sa cenom od 199 evra i osmojezgrenim 12-nanometarskim Kirin 710 čipom (Huawei P Smart model za 2018. godinu sadrži Kirin 659 čip).\nOd ostalih funkcija ovog novog pametnog telefona ističe se LCD IPS ekran s malim notchom u stilu pametnog telefona Mate 20, 3 GB odnosno 4 GB RAM-a te 64 GB interne memorije. Poznato je i kako će ovaj model doći sa starim microUSB ulazom i dvostrukom zadnjom kamerom o kojoj za sada nema nikakvih saznanja.\nUprkos upotrebi starog microUSB ulaza određeni premium osećaj u upotrebi telefona je moguće dobiti putem unibody kućišta od stakla.\nPoprilično agresivna cena od 199 eura omogućiće da kompanija Huawei na evropskom tržištu drugim proizvođačima mobilnih uređaja bude snažna konkurencija.